Etorkin arriskutsuak — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Etorkin arriskutsuak\nLuistxo Fernandez 2005/11/26 08:45\nJoan den astean ikusia, lanera bidean, autopistan Maltzaga inguruan. Kotxe bat geldirik bazterrean, eta ertzain batzuk afrikar batzuk katxeatzen. Hurrengo igandean, Berrian, albistea, disko eta arropa kopiatuekin harrapatu zituztela, S-ak egiten ibili ondoren, baita autopista erdiko mediana jo ere ibili arriskutsu horretan. Ohar bera azaldu zen beste toki batzuetan, eta informazioaren jatorria Herrizaingo Saila izan behar du, ze han beste lekukotzarik ez zegoen. Euskaraz ez dut aurkitu Berriako sareko artxiboetan, baina horra errelatoa EITBk kontatu bezala:\nAgentes de la Ertzaintza detuvieron a primera hora de la tarde de ayer en Elgoibar a tres jÃ³venes, acusados de un delito contra la propiedad intelectual.\nLos detenidos portaban alrededor de mil copias ilegales entre discos compactos y pelÃculas digitales. Asimismo, tambiÃ©n potaban prendas textiles falsificadas.\nAlrededor de la una de la tarde de ayer, viernes, una patrulla de la Ertzaintza que circulaba por la autopista A-8 de Durango hacia Donostia, se percatÃ³ de la presencia de un vehÃculo que les precedÃa realizando continuos cambios de carril sin motivo justificado, llegando incluso a colisionar con la mediana.\nAlbistea irakurtzean pentsatu nuen ez dela justua pobrezian bizi den jende hau merkataritza merkea praktikatzeagatik zigortzea. Baina, gidatzeko modu hori ere, horrela autopistan ibiltzea, larria iruditzen zait, eta hobe gaude halako gidaririk gabe errepideetan.\nEta, hara zer diren gauzak, berriro azaldu zitzaizkidan afrikarrak, non eta eibartar baten blogean, Elena Laka abokatuarenean. Badirudi komisaldegian ofizioko abokatua egokitu zitzaiela, eta horra Elenaren kontakizuna, guztiz interesgarria (autoritateekin tratuetan, itzultzaile ganorazko bat aurkitu zuten hauek behintzat, woloferaz dakien Markinako bat).\nIrakurtzen baduzue, nire erantzuna eta argudioa han ere aurkituko duzue: paperik gabeen pertsekuzioaren kontra nago, eta kopien salmenta ez zait delitua iruditzen. Baina gidari arriskutsuak, zirkulaziotik kanpo hobeto.\nHarritzekoa, Elenaren erantzuna: Ertzaintzak ez zien alkoholemia testik egin afrikarrei, ezta gidatze arriskutsuagatik espedienterik ireki.\nEz dut ulertzen. Zer gertatu da hemen?\nS-ak egiten bazihoazten autopistan, ez ote da hori larria? arriskutsuagoa ote kokodrilo faltsodun nikiak saltzea? eta, aldiz, alkoholemia eta espedienterik behar izan ez bazen, nondik irten da Herrizaingoaren ohar hori gezurrekin? Atxiloketaren motiboei indarra emateko, afrikarren arriskugarritasuna azpimarratzeko amarrua da? Etorkin disko-saltzaileak inork arriskutsutzat ez dituenean, beste era bateko beldurra sartu nahi digute etorkinekiko ohar horrekin?\nPolizia ordaintzen dugu, baina, zein arriskutatik libra gaitzan?\nBaten batek ez du lana ondo egin komisaldegian. Eta ez da izan ez wolof itzultzailea eta ezta abokatua ere.


Maider Eizmendi - «Neska ona»\nHuts egiteko beldurragatik, arrisku gutxiago hartzen dituzte eta ez dute euren buruarekiko segurtasuna indartzen, antza, ikaste prozesuan ondo ibiltzen jakitea bezain garrantzitsua delako erortzea.\n«Haiek bai haiek garaiak!». Iragandako denborak gozoki gogoratzen ditugu, selektiboa delako oroimena eta gertatutako haren irudia gure beharretara egokitzen dugulako. Askori entzun diot, zalantza izpirik gabe itzuliko litzatekeela gaztaroko urteetara: ez umerik, ez lantokiko arazorik, ez ordaindu beharreko fakturarik... irria eta jaia besterik ez. Nik ez dut halako oroitzapen gozorik eta ez nintzatekeela sasoi horretara itzuliko esan izan dudanean, zein gaztaro mota bizitakoa naizen galdetu izan didate. Oroitzen naiz orain txikiak diruditen arazoak handi-handiak zirela orduan eta, hizketaldi bakar batekin konpontzeko modukoak izanagatik, katramilatu eta tripako min asko eragiten zutela. Gogoratzen naiz presioaz, barrutik eta kanpotik estutzen zaituen horretaz.


Plazara dantzara | Garaigoikoa\nHasiera » Sailkatu gabea » Plazara dantzara\nOrain dela gutxi Onintza Iruretak egin du erreportaje mamitsua Argia aldizkarian, euskarak feminismoaren barruan duen lekuari buruz. Elurre Iriartek egindako gogoeta bat ekarri nahiko nuke hona, bere horretan, zer pentsatu latza eragin didalako.\n‘Plazara dantzara’ taldeko kidea naiz eta tradizio handiko dantza den mutil dantzan emakumeek parte hartzearen aldeko borroka egin dugu. Taldean ez dugu euskarari buruzko eztabaidarik izan, euskaraz sortu da eta euskaraz funtzionatu du. Hasmentatik argi izan genuen ez genuela zapalketa bat akituko beste zapalketa bat emanez.


Bertolt Brecht - Wikipedia, entziklopedia askea.\nAugsburg, 1898ko otsailaren 10a\nAlemaniako Errepublika Demokratikoa (1949 -\nEkialdeko Berlin, 1956ko abuztuaren 14a (58 urte)\nMarianne Zoff (en) (1922ko azaroaren 3a - 1927ko iraila)\nHelene Weigel (en) (1929ko apirilaren 10a - 1956ko abuztuaren 14a)\nPaula Banholzer (en)\nHanne Hiob (en)\nWalter Brecht (en)\nWolf Biermann (en)\nantzerkigilea, kanta-idazlea, gidoilaria, antzerki zuzendaria, poeta, libretista, literatura-kritikaria, idazlea eta autorea\nLau soseko opera\nKaukasiar kreazko borobila\nFear and Misery of the Third Reich (en)\nMother Courage and Her Children (en)\nThe Good Person of Szechwan (en)\nEkialdeko Alemaniako Sari Nazionala\nInternational Stalin Prize for Peace\nBertolt Brecht (Eugen Berthold Friedrich Brecht; Augsburg, Bavaria, 1898ko otsailaren 10a - Buckow, Berlin, 1956ko abuztuaren 14a) antzerkigile eta olerkari alemaniarra izan zen.\nMedikuntza ikasi zuen eta denbora labur batean horretan egin zuen lan, Lehen Mundu Gerran. Gerra amaiturik, talde ezkertiarretan sartu zen. Max Reinhardt antzerki zuzendariaren laguntzailea izan zen Berlinen (1923) eta gero, Piscatorren lankide (1927).\nNazien agerpenarekin erbestera joan behar izan zuen, bere ideologia komunista zela-eta. Danimarka, Suedia eta Finlandia iragan eta gero, Estatu Batuetara iritsi zen gerratik ihesi. 1948an itzuli zen Alemaniara, eta Ekialdeko Berlinen finkatu zen. Bertan, Berliner Ensemble antzerki-taldea sortu eta zuzendu zuen.\nMiokardio infartu akutuak jota hil zen.\n2 Lanak eta ondorengo irakurketak\n4 Euskaratutako liburuak\nBertolt Friedrich Brecht eta Sofie Brecht-en semea, Bertoltek ume-umetatik ikasi zuen Augsburgen, 1908 eta 1917. urteen bitartean. Brechtek zenbait osasun arazo izan zituen umetan, kardiopatia kongenitoa baitzeukan diagnostikatua eta baita aurpegiko tic bereizgarri bat ere. Bere lehenengo ikasketak sei urterekin jaso zituen Lehen Hezkuntzako eskola protestante batean (Volksschule) eta, hamar urterekin, eskola pribatu batera mugitu zuten, Koeniglich-Bayerisches Realgymnasium-era. Garaiko ume gehienen antzera, latinez hezia izan zen eta humanitateak ikasi zituen. Horren ondorioz, gaztetatik izan zuen Nietzscherekin eta beste hainbat filosoforekin harremana. Hala ere, hamabi urterekin bihotzeko batek jo eta denbora batez bere ikasketak eten zituen, nahiz eta denbora gutxira bere ikasketekin jarraitu. \nOraindik eskolan zela, idazteari ekin eta eskolako aldizkaria izango zena zuzendu eta sortu zuen, The Harvest izenarekin ezagutu zena. Hamasei urterekin herriko egunkari batean idazle lanetan zebilen dagoeneko eta bere lehenengo obra ere idatzi zuen, Biblia. Bere lehenengo lan honetan neskatxa gazte baten historia kontatzen da, zeina bizitzera edo hiltzera behartuta dagoen, baina hilez gero jende mordoa salbatuaz. Ikertzaileen artean oso zabaldua den teoria da Bertolt Brechten ibilbidean eragin gehien izan zuen liburua Biblia bera izan zela. \nHasierako hezkuntza mailak gaindituta, Munichen medikuntza ikasketak egingo ditu Bertoltek. Hala ere, denbora gutxira eten beharko ditu ikasketak, lehenengo urtean zehazki, Lehenengo Mundu Gerraren ondorioz ospitale militar batean zerbitzu lanetan jardun behar izan baitzuen. Garai honetan ezagutuko du Paula Banholzer Bertoltek, gerora bere emazte eta bere semearen ama izango dena. 1919. urtean jaioko da Frank Brecht, Bertolt eta Paularen semea, zeina 1943. urtean, Bigarren Mundu Gerraren testuinguruan, Errusian hilko den.\n1920. urtetik aurrera, geroz eta ugariagoak izango dira Bertoltek Berlinera egingo dituen bidaiak. Bidaia hauek ahalbidetuko dizkiote Bertolti antzerkiarekiko lehenengo harreman eta kontaktuak eta pixkanaka Berlineko eszena literarioaren berri izango du. 1924. urtean Berlinen ezarriko du bere egoitza eta, hasieran, Carl Zuckmayer antzerkigilearekin batera, Max Reindharten Deutsches theater obran egingo du lan. 1922. urtean, behin Paula Banholzerrekin zeukan harremana bukatuta, ezagutuko du bere lehenengo emaztea izango den emakumea, Marianne Zoff. Bikoteak 1922. urtean emango dio baiezkoa elkarri. Urte berean Bertolt gazteak “Munchen kammmerspiele” eta “Deutsches theather” antzezlanetan antzezle papera lortuko du. 1923. urtean jaioko da bere lehenengo alaba, Hanne, eta urtebete beranduago , 1924. urtean, Stefan, bere bigarren semea. Dena den, 1926. urtean dibortziatu eta hiru urte beranduago, 1929. urtean, bere bigarren emaztea izango denarekin ezkonduko da, Helene Weigel aktore alemaniarrarekin.\nEzkerreko mugimenduarekin eta sozialismoarekin kontaktuan gaztetatik hasiko da Bertolt, 1926. urte ingururako. Kontaktu eta harremanok berebiziko eragina izango dute bere ideologiaren bilakaeran. Bilakaera hau bere hasierako lanetatik antzeman daiteke, besteak beste, Hegelen lanen interpretazio propioa, Karl Marxen eragina eta honen printzipio filosofikoak antzeman baitaitezke lehenengo idatzietan.\nBere lehenengo olerki liburuak, “Devocionari domestic”-ek, 1927. urtean ikusiko du argia eta urtebete beranduago, 1928. urtean, bere lehenengo antzezlana izango den “Die Dreigroschenoper” (“Lau soseko opera”) argitaratuko du. Bere lehenengo antzezlan honek ikaragarrizko zeresana eman zuen garaiko Weimarren Errepublikan.\nBrechtek marxismoarekiko zeukan erakarpenaren arrazoi nagusia ez zen ez ekonomia politikoaren teoria ezta proletalgoaren historia bera ere, baizik eta marxismoak metodo kognitibo gisa zeukan boterea bera. Bestela esanda, metodo eta ideologia marxistak baldintza sozialak prozesu gisa ulertzeko eta baldintza sozial hauetan kontraesanak bilatzeko ahalmen hori zen benetan erakargarri egiten zitzaiona.\nBrechten lanen ezaugarri nagusietako bat publikoaren inplikazioa da. Horretarako, teknika eta baliabide desberdinak erabiliko ditu, besteak beste irratia, antzerkia eta, batez ere, zinema. Publikoaren inplikazioak bete-betean egingo du bat aipatu berri den eragin ideologiko marxistarekin. Hala, bere lanetan argi identifika daiteke burgesiari egiten zaion kritika gordina, eta, esaterako, bere “Die Dreigroschenoper” antzezlanean, klase burgesa gaizkileez gainezka dagoen gizatalde bezala irudikatuko da. Brechten antzerkiaren helburuetako bat ideologiaren eta baldintza sozial errealen arteko bateragarritasun eza proiektatzea da. Horretarako, publikoari edo irakurleari erronka bota eta gizarte burges eta kapitalista kritikatzera bultzatzeaz gain, gizarte modu honen historikotasuna eta dituen mugak identifikatzera bultzatzen du.\n1932. urtean, Bertolt Brechtek komunismoa eta zinema uztartuko zituen difusio proiektu bat aurkeztu zuen, Kuhle Wampe (“Zeinena da mundua?”) izenpean. Film honek krisi egoera larrian zegoen Weimarren Errepublikako biztanlegoari komunismoak eskaini diezazkiokeen aukerak irudikatzen ditu. Dena den, 1933. urtean Naziak Alemaniako boterera heldu bezain pronto debekatuko dute Brechten filma, eta 1933. urtetik 1945. urtera bitartean egongo da debekupean Kuhle Wampe pelikula.\nExilioa[aldatu | aldatu iturburu kodea]\n1933. urtean ekingo dio ihesari Brechtek bere lagun eta familiarekin batera, hain zuzen otsailaren 28an, Reichstagaren erreketa gertatu eta hurrengo egunean. Bere exilioko lehenengo 5 urteak Danimarkako Skovsbostrand herrian pasatuko ditu Bertolt Brechtek. Bost urte hauetan, egoera ekonomiko larriak behartuta, Londres, Paris eta New York bezalako metropoli garrantzitsuetara egin beharko ditu bidaiak, bere lanak bertan bakarrik erakutsi zitezkeelako. Aipatu beharra dago, dena den, exilioko urte hauetan idatziko dituela Brechtek bere lan ezagunetako asko.\nBertolt Brechten karikatura\n1939. urtean, bizileku zuen Danimarka utzi eta 1940. urtean Helsinkira egingo du ihes. Gerra kontestu honetan, Brecht Exiliteratura delakoaren idazle oparoa bilakatu zen. Nazional Sozialismoaren eta mugimendu faszisten aurkako bere oposizioa garai honetan idatzitako zenbait lanetan antzeman daiteke. Lan hauetako batzuk honakoak dira: Galileoren bizitza, Mutter Courage und ihre Kinder, The Good Person of Szechwan, The Resistible Rise of Arturo Ui, The Caucasian Chalk Circle eta Fear and Misery of the Third Reich, beste zenbaiten artean.\nGarai honetan idatziko du aurretiaz aipatutako bere antzezlan famatuetako bat, “Galileiren bizitza”. Antzezlan honetan, modu nahiko inplizituan bada ere, Brechtek bere burua gizartearen baitan nola ikusten duen erakutsiko du. Bertoltek honakoa erakutsi nahi du antzezlanean: Galileok ez zion inoiz elizari kritika zuzenik egin, bestela inkisizioak herejetzat hartuko baitzuen. Galileoren jarrera berdina hartuko du Brechtek ere bere exilioan: ez zaie inoiz autoritateei, estatuari eta nazien presiopean bizi zen gizarteari modu zuzen eta kritikoan zuzenduko, bai ordea modu inplizitu eta subliminal batean, bere ideiek izan zezaketen ondorio lazgarrien mirabe izan ez zedin.\n1941. urteko udaran Estatu Batuetara egingo du ihes eta Santa Monican, Hollywodetik gertu, ezarriko du bere egoitza berria. Ihesaldirako Mosku eta Vladivostok lotzen dituen tren transiberianoa erabili zuen, garaiko SESB-a gurutzatuaz. Hollywooden zinearen industrian lan egitea izango du helburu eta lortu egingo du, baina ez guztiz. Horrez gain, zenbait antzezlan ere zuzendu eta gidatuko ditu, batez ere komunitate emigranteek jabetzan zeuzkaten antzerkietan. Pixkanaka hasiko da Brecht politika munduan eskua sartzen eta komunismoarekin harremana oraindik gehiago errotzen. Hori dela eta, bere obra garrantzitsuenetan, tartean “Galileiren bizitza” dela, zentratuko da buru eta belarri, zeina 1943. urteko irailaren 9an estreinatuko den lehenengo aldiz Zurichen.\nBrechtek bere idolo pertsonaletako bat ezagutuko du Hollywooden garai honetan, Charles Chaplin. Hala ere, aspaldikoa zen Chaplinekiko zuen admirazioa, Brechtek miresmen handiz ikusi baitzituen 20. hamarkadaren hasieran bere film laburrak, gerra hotzaren ondoren lehenengo aldiz produktu amerikarrak Alemaniara heldu zirenean. Garaiko beste intelektual ugariren antzera, Brecht erakarrita sentitu zen inolako babes ez laguntzarik gabeko kaleko eskalearekin eta egoera serioetan honek zerakustan trataera komikoarekin.  Chaplinek, Brechten antzera, pantomima komikoa eta pertsonaiaren psikologizazio merkea eta fundamenturik gabekoa gogor arbuiatu zituen. Chaplinek antzeztutako Gold Rush (1925) film mutuan antzezleak zerabiltzan gag eta etendako, bukatu gabeko gestuek Brechtengan eragin nabarmena izan zuten. Brechtek hala imaginatzen zuen Antzerki Epikoan protagonista zen antzezle ideala, hots, identifikatzeko errazak izan zitezkeen portaerak antzezteko gai zen baina horretarako barnekoak edo psikologikoak ziren ekintzak kanporatzeko gai zen antzezlea. \n1945. urtean Bigarren Mundu Gerra bukatu bazen ere, Bertolt Brechten egoerak ez du hobera egingo: maccarthismoak artista eta intelektual komunisten kontrako sorgin ehiza bat hasiko baitu. Hori dela eta, 1947. urteko urriaren 30ean Ekintza Antiamerikarren Batzordeak Brecht-i galdeketa zorrotz bat egingo dio. Hala ere, hurrengo egunean, New Yorken bere “Galileoren Bizitza” estreinatzen zen egun berean, Estatu Batuak utzi eta Suitzara egingo du ihes, Suitza baitzen joan zitekeen herrialde bakarra.\nLau soseko operaren lehenengo edizioa\n1949. urtean helduko da Brecht Ekialdeko Alemanian kokatuta zegoen Berlinera. Berlinera heldu eta denbora gutxira Deutsches Theater-eko zuzendari nagusia bilakatuko da eta urtearen bukaerarako, Helene Weigelekin batera, Berliner Ensemble antzerki konpainia sortuko du. Momentu honetatik aurrera buru belarri ekingo dio antzerkiari Bertolt Brechtek eta bere lan gogorraren ordainetan Mendebaldeko Alemanian kokatuta zeuden zenbait hiritan bere lana aurkezteko aukerak izan zituen. Hala ere, mendebaldean bere lanak erakusteko aukerak izan zituen bere ondorio ilunak ere. Mendebaldeko hirietan aurkezteak arazoak sortu zizkion Alemaniako Alderdi Sozialista Unifikatuarekin, baina baita burokrazia kulturalaren ordezkariekin ere. Tentsio hauen eraginez, bere lanetako zenbait arbuiatuak izan ziren denbora batez. Hori bakarrik ez eta, behin Ekialdeko Alemanian finkatuta, Bertolt Brechtek ez zuen bere bizi denbora osoan hainbeste eta hain sutsuki defenditu zuen justizia soziala aurkitu Alemania Sozialistaren baitan.\nBertolt Brechten antzerkiaren ezaugarri nabarmenetako bat komedia da. Bertolten helburuetako bat ikuslearengan irribarrea eta hausnarketa sozialaren uztarketa errotzea da eta hala ikus daiteke bere lanetako gehienetan. Hala ere, inor ez da kontzienteago Brecht bera baino bere audientzia —erregimen Nazional Sozialistaren boterepean 12 urte eman ondoren, bigarren mundu gerran jasotako porrotaren ondoren eta pixkanaka-pixkanaka gizartean holokaustoaren kontzientzia handitzen zioan garaian— ez zegoela oraindik barre askorako. Dena den, Brechtek bere ohiko jardunean jarraitu zuen, behin eta berriz errepikatuz antzerkiak alaia (Spass) izan behar duela eta mundua aldatzeko irrika horren erakusle bezala jardun behar duela.\n« Umorerik ez dagoen herrialde batean bizitzea onartezina da, baina oraindik okerragoa da umorea behar duen herrialde batean berau gertatzea. »\n1954. urtean, bere azken arnasa eman baino bi urte lehenago, Bertoltek, Sobietar Batasunaren eskutik, Bakearen Lenin Saria jasoko du. 1956. urtean, Berlineko Charité ospitalean, abuztuaren 14ean bihotzeko batek jota hil zen antzerkigile, filosofo eta erreferente kultural alemaniarra.\nLanak eta ondorengo irakurketak[aldatu | aldatu iturburu kodea]\nBertolt Brechten izateak esparru germanikoaren mugak gainditu ditu, gerraosteko antzerkiaren aurpegi esanguratsuenetako bat bilakatuz. Esan daiteke aro berri baten bultzatzailea izan zela, ondoren izan zituen jarraitzaileen kopuru handia ikusita. Egia esan, bere bizi denboraren azken urteetarako, Bertolt Brechten izate iraultzailea pixkanaka itzali zen. Hala, “antzerki epikoaren” izatea ez zitzaion jada bere egiten eta “antzerki dialektikoa”-rengatik aldatzeko ahaleginak egin zituen. Honek, hala ere, ez zuen bere obra osoaren balio estetikoa zapuztu, egunez egun eta urtez urte geroz eta oihartzun zabalagoa hartzen joan baita mundu osoan barna. Antzerkiaren kontzepzio tradizionala, bere esanetan, eguneroko errealitate berrietara egokitzeko oso konplexu bezain zaila da, hots, antzerki sozial berri bat sortzen saiatuko da, ohorea, errua, tragedia edo helburua bezalako kategoriak errotik desagertaraziz. Brechtek deboraren, lekuaren eta ekintzaren unitate aristoteldarrekin apurtuko du, eta haren antzerki dramatikoaren aurrean, antzerki epikoa deituko duena proposatuko du. "Epiko" kontzeptuak ez dio heroi klasikoaren figurari erreferentzia egiten, ezpada bere izaera narratiboari. Brechtek, bere antzerkiarekin, ekintza bakoitza independenteki kontatu nahi izan zuen, haiek ikuslearentzat ezohikotuz, alienazio- edo historizazio-efektuaren bidez. Finean, publikoari eragin nahi ziona ekintzekiko harridura zen, haiek gertakari aldagarri gisa uler zitzaten.\nKarl Marxen eragina nabarmena da Bertolt Brechten obra osoan zehar.\nBere horretan uzten duen gauza bakarra fatalismoa da, metafisikoa ez dena, baizik eta gizabanakoaren izatearena gizartearen baitan. Destinoaren indarrek baldintza jakin batzuen eraginez funtzionatzen dute: egoerak eta gizarteak ezarritako baldintzak. Laburbilduz, esan daiteke, beste ororen gainetik, arazo soziologikoek baldintzatzen dutela izatea bera. Bertolt Brechten intentzio artistikoa bizitza desidealizatzea da, bere esperientzia pertsonalak eta ideologiak eraginda. Bertoltek gerra bere ondorio lazgarri eta krimen denekin bizi izan zuen eta, Marxen eraginez, mundua kaosaren ikuspegitik begiratzen ikasi zuen, zeinean norbanakoak injustiziak markatutako helmuga pairatzen duen. Hori dela eta, ezinezkoa egin zitzaion berak bizitako errealitate gogorra poesiaren munduarekin modu armonikoan uztartzea.\nBere teknika dramatikoa katastrofe historikoak ordena sozial berri baten ekidingarriak diren gertaerak direla aurkeztean datza, hitz laburretan. Doktrina marxistaren jarraitzaile, desoreka ekonomikoaren eta klase borrokaren ideiak uztartzen ditu bere obra guztian zehar. Ez da, beraz, errukia, baizik eta espantua, haserrea, antzerkiak sortu behar duen efektua. Eta hauxe da, Bertolt Brechten eraginez, garaiko estilo dramatikoak jarraitu duen joeretako bat, arte eszenikoaren topikoetako bat. Efektu hau sortze aldera, hertsiki lotu behar dira, Brechtek egin bezala, musika eta herri xeheraren hizkera popular eta lakonikoa. \nIdazle moduan, alemanezko literaturak eman duen egile handienetarikoa da eta eragin nabaria izan du, literaturan ez ezik, baita Mendebaldeko gizartearen pentsamenduan ere, orokorrean.1920ko hamarkadan, Brechtek antzerki anarkista eta espresionista plazaratu zuen: Baal (1922), Mann ist Mann ("Gizona gizona da", 1926). "Lau soseko opera" (Die Dreigroschenoper, 1928), hots, John Gayren Beggar's Opera lanaren moldaerak, arrakasta handia izan zuen.\nHitlerrek jazarpenaren ondoko erbestean, Brechtek obra garrantzitsuak idatzi zituen: Der gute Mensch von Sezuan ("Sezuango gizon ona", 1939), Herr Puntila und sein Knecht Matti ("Puntika jauna eta bere morroia Matti", 1940), Der aufhaltsame Aufstieg des Arturo Ui ("Arturo Ui-ren igoera geraezina", 1941), Mutter Courage und ihre Kinder (1941), Leben des Galilei ("Galileoren bizitza", 1947).\nAlemaniara itzuli ondoren, hainbat lan ondu zituen: Der Kaukasische Kreidekreis ("Kaukasoko kreazko biribila", 1948); zenbait moldaera (Sofokleren Antigona, Shakespeareren Coriolano); Der Dreigroschenroman ("Hiru kontakizun luze", 1949), izen bereko operaren egokitzapen dena.\nTeoria lanetan, Kleines Organon für das Theater ("Antzerkirako organo txikia" 1948) obrak, literaturaren ikuspegi dialektikoaren ildotik, garbi adierazten du bere antzerkiaren funtzio didaktikoa: errealismoa, parabola edo alegoria, musika eta kantaren bitartez antzertiak kontzientzia hartzera eraman behar du ikuslea eta, azken finean, politikan esku hartzera. Urruntze efektua (Verfremdunseffekt) erabiltzen du bere antzertia egunerokotasunetik aldendu nahiz, gogarte eta kritikarako bide bilaka dadin.\nDie Dreigroschenoper (1927)\nDie heilige Johanna der Schlachthöfe (1930)\nDie Mutter (1932)\nDie Gewehre der Frau Carrar (1937)\nMutter Courage und ihre Kinder (1939)\nLeben des Galilei (1939)\nDer aufhaltsame Aufstieg des Arturo Ui (1941)\nDie Gesichte der Simone Machard (1943)\nDer kaukasische Kreidekreis (1945)\nDie Tage der Kommune (1948)\nTurandot oder der Kongress der Weisswäscher (1950)\nEuskaratutako liburuak[aldatu | aldatu iturburu kodea]\nBertolt Brechten poema ezaguna, 'Irakurtzen duen langile baten galderak', 28 hizkuntzetan. (Donostia Wikimedia+Education Conference 2019).\n"Keuner jaunaren kondairak" (Joxerra Garzia, Alberdania, 1999).\n"Galileoren bizitza" (Miren Billelabeitia, Euskalerriaren Adiskideen Elkartea, 2004).\n"Kaukasiar kreazko biribila" (Itxaro Borda, Artez-blai, 2005): Lan hori 2005eko urriaren 13an antzerkian estreinatu zuten Izpuran.\n"Poema hautatuak – Ausgewählte Gedichte" (Askoren artean – EuskAlema, EuskAlema elkartea, 2011).\n↑ (Ingelesez) GradeSaver. «Bertolt Brecht Biography | List of Works, Study Guides & Essays» www.gradesaver.com . Noiz kontsultatua: 2018-06-02.\n↑ (1898-1956), Brecht, Bertolt,. (2012). Teatro completo. (3a. ed. argitaraldia) Catedra ISBN 9788437630434 PMC 823279321.\n↑ a b c d e Silberman, M. (2012). Bertolt brecht, politics, and comedy. Social Research, 79(1), 169-188,272. Retrieved from https://search-proquest-com.proxy-oceano.deusto.es/docview/1019433828?accountid=14529\n↑ 1918-2007., Gordon, Bernard,. (1999). Hollywood exile, or, How I learned to love the blacklist : a memoir. (1st ed. argitaraldia) University of Texas Press ISBN 9780292756403 PMC 607393938.\n↑ Morley, Michael. 2006. “‘Fading to Black’: Emotion Re-Collected and a Lack of Tranquility in Brecht’s Reworking of Chaplin.” In Young Mr. Brecht Becomes a Writer: The Brecht Yearbook 31, Jürgen Hillesheim-ek editatua, 285–295. Pittsburgh: International Brecht Society.\n↑ a b c M. ESSLIN, (1960). Brecht. The man and his work, Garden City\n↑ J. Desuché, (1966). La técnica teatral de Bertolt Brecht, Vilasar de Mar.\nWikimedia Commonsen badira fitxategi gehiago, gai hau dutenak: Bertolt Brecht\nWikiesanetan badira aipuak, gai hau dutenak: Bertolt Brecht\nBrecht, Bertolt; Maio, Sara (itzul.): Burges ttipien zazpi bekatu buruzagiak (Die sieben Todsünden der Kleinbürger). - Egan, 2010-3/4, 159-169.\nMultimedia: Bertolt Brecht\nAipu famatuak: Bertolt Brecht\nBNF: 11893857f (data)\nOpen Library: OL673748A\nOrriaren azken aldaketa: 26 apirila 2019, 17:41.


Julio Mazarico zinemagileak tailer bat eman du Ebroko Harana Institutuan. - Julio Mazarico zinemagileak tailer bat eman du Ebroko Harana Institutuan. - Dpto - Educación\nJulio Mazarico zinemagileak tailer bat eman du Ebroko Harana Institutuan.\nJulio Mazarico zinemagileak tailer bat eman du Ebroko Harana Institutuan. - Julio Mazarico zinemagileak tailer bat eman du Ebroko Harana Institutuan. - Dpto\nangle-left Julio Mazarico zinemagileak tailer bat eman du Ebroko Harana Institutuan.\nZinemagile tudelanoak bi saio teoriko eta praktiko eman ditu film laburrak egiteari buruz, eta ikasleak Opera Prima jaialdian Opera2 lehiaketan parte hartzera animatu ditu.\nJoan den asteazkenean, urriaren 7an, Julio Mazaricok bi eskola teoriko eta praktiko eman zituen, zenbait adibide argigarrirekin, ikus-entzunezko testu narratibo baten sorrerari buruz, hots, testu labur izenekoen sorrerari buruz. Ikasleak Batxilergoko 1. mailako Gaztelania eta Literatura taldekoak ziren, eta Aukerako Historia artearen, zinemaren eta rockaren bidez, Batxilergoko 2. mailako 50. hamarkadaren erdialdetik aurrera.\nSaioa oso atsegina izan zen, genero horren ikuspegi bat erakutsi baitzen, ikus-entzunezko munduaren hasieratik azken adibideetaraino. Bestalde, Julio Mazaricok Opera2 lehiaketako gazteen kategorian parte hartzera animatu zituen ikasleak, oinarriak azaldu eta interesa zuten ikasleen zalantza guztiak argitu zituen.\nLehiaketa horretan bi kategoria ezarri dira: gaztea eta orokorra. Laburrek jatorrizkoak eta argitaratu gabeak izan behar dute, hiru minutu artekoak, MP4 formatuan, eta izena emateko epea urriaren 18an amaitzen da. Epe hori luzatu ahal izango da, erakundeak egoki irizten badio. Hiru sari emango dira kategoria orokorrean, eta bi, kategoria gaztean.\nOpera 2 Opera Primaren IV. ediziora iritsi da. 2020. urtean hogeita batgarren ediziora iritsi da, Pilar Miro omenduz, eta Tuteran izango da, urriaren 23tik 31ra.


Egoitzetako langileen “baldintzak prekaritzatzen” jarraitzen dutela salatuko du ELAk - Soraluze - Plaentxia.eus\nEgoitzetako langileen “baldintzak prekaritzatzen” jarraitzen dutela salatuko du ELAk\nUbane Madera 2019-05-06 19:08\nEgoitzako langileak protestan, martxoan.\nBihar, martitzena, Bergaran hitzordua egin du ELA sindikatuak “bi urte baino gehiagoan” Gipuzkoako Zahar Egoitzetako “emakumeak” egiten dabiltzan aldarrikapenen berri emateko. Hitzordua da 13:00etan Munibe plazan. Lehenago, 09:30etik 12:30era bitartean etxez etxe gutunak banatuko dituzte Debarroko hainbat herritan, tartean Soraluzen.\n09:30etik 12:30ak bitartean etxez etxe pasatuko dira Mesedeetako egoitzako hainbat langile esku-orriak banatzen. Iazko urritik egiten dabiltzan grebaren arrazoiak eta euren aldarrikapenak helaraziko dituzte modu horretan. “Bi urte baino gehiago daramatzagu hitzarmena sinatu gabe eta gure baldintzak hobetzeko eskaera egiteaz aparte kalitatezko zerbitzu bat aldarrikatzen dugu”, laburbiltzen dute.\nMezu bera duten esku-orriak banatuko dituzte Debarroko beste honako herrietan ere bai: Eskoriatzan, Oñatin, Arrasaten, Bergaran, Eibarren eta Mutrikun. Eta ondoren, 13:00etarako bat egingo dute Bergarako Munibe plazan ELA sindikatuak deitu duen ekitaldian.\n%30eko soldata arrakala\nELA sindikatuak, oro har, “kalitatezko lan-baldintzak” aldarrikatzen ditu egoitzetako langileendako, “herritar guztiok gure bizitzako azken ureetan merezi dugun zaintza jaso ahal” izateko. Eta, besteak beste, salatzen du zaintza “historikoki emakumeok egin dugun lana” profesionalizatu denean “oso lan-baldintza txarrekin” izan dela.\nAdibide modura, adierazten dute “gizonezkoak lanean ari diren sektore pribatizatuekiko %30eko soldata arrakala pairatzen” dutela, “6.000 euro gutxiago urtean, emakume izate soilagatik”. Eta bestelakoen artean, Gipuzkoako Aldundiak “ELA eta patronal nagusien arteko akordioa faltsutu” egin zuela eta “akordio bat egon denik gezurtatu” egin duela.


PuntuEUS Fundazioak Bai Euskarari Ziurtagiria eskuratu du - Domeinuak .eus\nPuntuEUS Fundazioak Bai Euskarari Ziurtagiriaren maila gorena eskuratu du berriki, “Zerbitzua eta lana euskaraz” ziurtagiria, hain zuzen ere. Josu Waliño PuntuEUS Fundazioko zuzendariaren arabera, “fundazioak euskararekiko duen konpromisoa azpimarratzen du Bai Euskarari Ziurtagiriak”.\nPuntuEUS Fundazioak bere jarduera euskaraz egiten du alor guztietan, eta Bai Euskarari lortu izana horren adierazgarri nabarmena da. Waliñoren esanetan, “Bai Euskarari Ziurtagiriak balio berezia du euskal eragileontzat, gure komunitatearekin euskaraz egiten dugula adierazten duelako, .EUS domeinuak webguneekin egiten duen moduan”.\nBai Euskarari Ziurtagiria Euskal Herriko alor sozioekonomikoaren euskalduntzean eragiteko tresna baliagarria eta eragingarria da, eta PuntuEUS Fundazioak ziurtagiria eskuratu izana da horren adierazle.\nBezeroei begira, entitateak bereiztea eta zerbitzuak eta produktuak bere hizkuntzan jasotzea erakargarriagoa da. Horixe frogatzen dute egunero Bai Euskarari komunitateko ziurtagiridunek. Euskal Herri guztiko 1.300 entitate biltzen ditu gaur egun Bai Euskarari komunitateak.


Inmobiliaria Anboto - Venta y alquiler de casas y pisos Lege oharra – Inmobiliaria Anboto\nEnpresaren izena: INVERSIONES Y SERVICIOS ARRASATE S.A.\nIzen komertziala: INVERSIONES Y SERVICIOS ARRASATE S.A.\nEnpresaren helbidea: Calle Iturriotz, 11 bajo. 20500 Arrasate-Mondragón (Gipuzkoa)\nIFK / IFZ: A-20200820\nGipuzkoako Merkataritza Erregistroan emana du izena: 1229. liburukia, 4544. orrialdearen 10. inskripzioa, 78. folioa.\nJabetza intelektualaren edo industrialaren eskubideak urratzeari buruzko oharrak egiteko, bai eta webguneko edozein edukiri buruzkoak ere, helbide elektroniko hau balia daiteke info@grupoarrasate.com.\nDatuen Pertsonalen Babesa\nZure datuak ez dira zure onarpenik gabe bitartekoei emango. INVERSIONES Y SERVICIOS ARRASATE S.A.-k zure datuen konfidentzialitatea beti errespetatuko du Abenduaren 13ko Datu Pertsonalak Babesteko 15/1999 Lege Organikoaren arabera.\nEdozein momentutan gauzatu ditzazkezu zure baimenaren Sarrera, Zuzenketa, Baliogabetze eta Kontrakotasun eskubideak atzeraeraginezko efekturik gabe eta Datu Pertsonalak Babesteko 15/1999 Lege Organikoak zehaztutako baldintzen arabera, legeak ezarritako prozedimentua kontutan hartuz . Eskubide hauek info@grupoarrasate.com.\nDokumentu honetako edozein klausula baliogabetuz gero, gainerako klausulak indarrean jarraituko dute, eta aldeen borondatea eta baldintza hauen helburua kontuan hartuta interpretatuko dira. INVERSIONES Y SERVICIOS ARRASATE S.A.-k aukera izango du dokumentu honetan onartzen zaizkion eskubide eta ahalmen batzuk ez erabiltzeko; horrek, hala ere, ez du esan nahi uko egiten dienik, baldin eta INVERSIONES Y SERVICIOS ARRASATE S.A.-k berariaz hala onartzen ez badu.


Wrike: produktibitatea, lankidetza areagotu eta zure edukien produkzioa integratu | Martech Zone\nEz nago ziur zer egin ahal izango genukeen gabe lankidetza plataforma gure eduki ekoizpenerako. Infografiak, liburu zuriak eta blogeko argitalpenak lantzen ditugun bitartean, gure prozesua ikertzaile, idazle, diseinatzaile, editore eta bezeroetara igarotzen da. Inplikatutako jende gehiegi da fitxategiak Google Docs, DropBox edo posta elektronikoaren artean aurrera eta aurrera pasatzeko. Prozesuak eta bertsioak behar ditugu aurrera doazen hamarnaka proiektuetan aurrera egiteko.\nGreba edukien lankidetzarako bereziki eraiki zen - zure giza baliabideak kudeatzeko eta kanpoko azpiegiturarekin integratzeko zentro zentral gisa funtzionatzen du. Ezaugarri hauek daude:\nZereginen zereginak - Antolatu zure proiektua osatzeko behar duzun guztia leku bakarrean. Helburu handiak zati maneiagarrietan zatitu, erantsi fitxategiak eta ezarri epemugak. Jarraitu erraz aurrerapen orokorra eta banakako ekarpena.\nkomunikazioa - @ aipatu lana egiteko behar dituzun taldekideak eta berehala zure mezua beraien lan eremuan ikusiko dute. Zure enpresatik kanpoko erabiltzaileak ere sar ditzakezu.\nPosta elektronikoaren produktibitatea - Klik batekin mezu elektronikoa ataza bihurtzen duzu eta berriro Wrike-ra bidaltzen duzu ekintzara.\nPanelak - Sortu grafikoak, atazen egoerak eta denbora errealean eguneratutako proiektu garrantzitsuenen ikuspegi pertsonalizagarriak.\nnewsfeed - Proiektuaren jarduera guztiei buruzko eguneratzeek berehalako egoeraren txostenak eskaintzen dituzte eta bilerak eta posta elektroniko bidezko komunikazioa erdira murrizten dituzte, gauza garrantzitsuetan zentratu ahal izateko.\nTaldearen edizioa - Editatu, partekatu eta kolaboratu dokumentuak linean eta denbora errealean zure taldearekin.\nSarbide kontrolak - Sarbide kontrol maila egokia emateak, erabiltzaile talde pertsonalizatuak sortzeak eta fitxategiak modu selektiboan partekatzeak bermatzen duten pertsonek behar duten informazioa eraginkorra izan dadin lortzen dute.\nLan-fluxu pertsonalizatuak - Arintzea zure prozesua eta ikusgaitasuna lortzea lan bakoitzean etapa bakoitzean. Sortu zure fluxu pertsonalizatuak onarpen prozesuekin.\nEremu pertsonalizatuak - Gehitu zure eremu pertsonalizatuak edozein proiektu edo zereginetan eta jarraitu zure negozioari zer axola zaion.\nBaliabideen Kudeaketa - Balantzea baliabideak eta errendimendua jarraitzea erre taula baten bidez.\nDenbora Jarraipena - Jarrai ezazu proiektuaren edo taldekideen denbora nola pasatzen den planifikazio zehatza eta aurrekontuak kudeatzeko.\nEgutegiaren integrazioa - Sinkronizatu zereginak eta proiektuaren mugarriak ia egutegi guztiekin, Google Calendar, Outlook Calendar eta iCalendar barne.\nMugikorretarako aplikazioak - Greba Android eta iOS jatorrizko aplikazioak ditu, zure mahaitik urrun zaudenean zereginak kontrolatu eta exekutatu ahal izateko.\nZure produktibitatea hobetzeko, proiektu bat bikoiztu dezakezu, zereginak eta datak kopiatuz.\nWrike-k Google Apps, Chrome, Dropbox, Box, Microsoft Project, Microsoft Excel, Microsoft OneDrive, SAML, Salesforce, iCal, Zapier, Evernote, Wufoo, HipChat, WordPress, Slack (maite dugun hori), Zendesk-ekin, integrazioak ere eskaintzen ditu. Hubspot, Quickbooks, LinkedIn, Marketo, ProofHQ, Harvest, SurveyMonkey, Okta eta Bitium!\nIzena eman Wrike-n doako proba egiteko\nOhar bat besterik ez - artikulu honen barruan kideak diren estekak erabiltzen ari gara.\nTags: bitioaBoxchromeedukien lankidetzaedukien ekoizpenaedukien zereginakedukiaren lan-fluxuaeduki-fluxuakdropboxEvernotegoogle appsHarvestHipChatHubSpotiCallinkedinmarketoMicrosoft ExcelMicrosoft OneDriveMicrosoft ProjectoktafrogaLiburuxkakSalesforceSAMLGaldutakoSurveyMonkeyWordPressWrikewufoozapierzendesk\nZein da iragarkiak blokeatzearen eragina eta alternatiba?


William Henry gotorlekua - Wikipedia, entziklopedia askea.\nWilliam Henry gotorlekua\n(«Fort William Henry» orritik birbideratua)\nWilliam Henry gotorlekua (ingelesez: Fort William Henry) AEBetan dagoen britainiarren gotorlekua izan zen. George Lakuaren uhertzean kokatzen da (New York), eta Frantsesen eta Indiarren Gerraren baitan (Zazpi Urteko Gerra) eraiki zen, frantziarren Carilon edo Tikonderoga Gotorlekuaren erasoak gelditzeko. Besbeslekua New Yorkeko hiritik hasi eta Quebecera iristen zen lehorreko ubide garrantzitsu batean zehar ezarritako fuerte kate batetako katebegia zen.\n43° 25′ 13″ N, 73° 42′ 40″ W / 43.420277777778°N,73.711111111111°W / 43.420277777778; -73.711111111111Koordenatuak: 43° 25′ 13″ N, 73° 42′ 40″ W / 43.420277777778°N,73.711111111111°W / 43.420277777778; -73.711111111111\nFort William Henry Britainiar armadako ofizial batek zuzentzen zuen, George Munro koronelak. Gaur egun han egon zen gotorlekuaren erreplika bat eraikia dago, eta atrakzio turistiko ospetsua da. Frantsesek eraso zuten 1757ko Abuztuan, eta gogor bonbardatu ere bai. Errenditzera behartu zuten frantsesek garnizioa, laguntza emateko hegoaldetik bidalitako tropa anglo-amerikarrak ezin baitzuten frantsesek ezarritako hesia gainditu. Frantsesei baldintza onetan errenditu ondoren, euren aliatu indiarrak tropa ingeles eta kolonialak eraso zituzten, zutabetan antolatuta gotorlekua uzten ari zirenean. Indiarrek, sari gisa esklaboak, buru-azal eta aberastasunak nahi zituzten harrapakin modura emandako laguntzagatik eta ez zitzaizkien errendizioko baldintzak gustatu. Asko erail zituzten eta lapurreta egin zieten gorputzei. Erasoa gogorra izanagatik, propaganda arrazoiak tarteko hildako kopurua puztu egin zen.\nMultimedia: Fort William Henry\nAzken aldaketa 31 urtarrila 2020(e)an, 22:32(e)tan\nOrriaren azken aldaketa: 31 urtarrila 2020, 22:32.


RUIZ DE GAUNA ZEBERIO, Amaia "Felipe untxia"\nBazen behin Felipe izeneko untxi bat eta normala denez, mendi handi bateko basoan bizi zen. Bere etxea haritz baten ondoko sasiarte batean egina zeukan eta oso txukun edukitzea gustatzen zitzaion. Gainera Felipe oso sukaldari ona zen. Bere lagunak deseatzen ego ten ziren Felipek noiz gonbidatuko, izan ere, azenarioak saltsan prestatzen onena zen. Baina Feliperi gehien gustatzen zitzaion platera perretxikoak ziren. Horregatik sarritan basoa goitik behera zeharkatzen zuen ea aleren bat aurkitzen zuen.\nUdazkena zen gehien gustatzen zitzaion urtaroa eta ez dago esan beharrik zergatik: perretxiko-bila ibiltzeko garaia zelako. Felipek bista ona zuen, entzumena ezin hobea eta oso ondo ezagutzen zituen perretxiko-leku guztiak.\nAbiatu zen ba udazkeneko egun batean perretxiko bila eta hara non entzuten dituen ahots ezagun batzuk deiadarka.\n- Lagundu! Lagundu! Trabatuta nago!\nJoantxo txoria sasiartean harrapatuta geldituta zegoen. Felipe laguntzera joan zitzaion eta labana hartu eta laharrak mozten hasi zen. Askatu zuenean, Joantxo pixka bat lasaitu eta biak joan ziren perretxiko bila.\nBasoan pozik zebiltzala otso maltzurra azaldu zitzaien eskuetan perretxiko batzuk zituela. Feliperentzat oso perretxiko arraroak ziren, ez zituen ezagutzen, baina Joantxorentzat ez. Joantxok zera esan zion:\n- Eskerrik asko, gaur gauean bertan jango ditugu ... !\nFelipe isildu egin zen baina ez zuen otsoarengan konfiantzarik eta hark alde egin zuenean esan zion Joantxori:\n- Jan baino lehen ondo aztertu behar ditugu ...\n- Eta nola aztertuko ditugu?\n- Etxean ikusiko duzu.\nFelipek otsoak emandako perretxikoak besteetatik aparte gorde zituen eta etxera iritsitakoan gela batean sartu eta traste batean sartu zituen eta begira eta begira aritu zen.\nJoantxok pentsatzen zuen -Zertan ari ote duk hau? A zer traste bitxia duen- baina ez zen ezer esaten ausartu Felipek burua bueltatu zuen arte.\n- Zer? Zerbait antzeman al duzu?\n- Bai ... nik pentsatzen nuena ... Pozoia daukate hauek, pozoia eta otso maltzur horrek guri probarazi nahi zizkigun ... baina ... ikusiko du ...\n- Pozoitutako perretxikoak eman dizkigula? Zerbait egin behar dugu ...\nHurrengo egunean Felipe eta Joantxo perretxiko-bila irten ziren basora eta han zebiltzala otsoa inguratu zitzaien.\n- Egunon lagunok! Perretxikotan gaur ere?\n- Bai, eguraldi ederra dago eta! -erantzun zion Joantxok serio\n- Eta atzo eman nizkizuenak jan al dituzue?\n- Bai ... eta bikainak zeuden gainera. -Felipek- Jakin al daiteke zein txokotan aurkitu zenituen?\n- Beraz, onak zeuden ... Hori da garrantzitsuena ... Non aurkitu ditudan galdetzea ere Perretxiko-biltzaile batek inoiz ez du esaten non aurkitu dituen ... Tira ba… , ondo segi eta bihar arte.\nOtsoa pozik joan zen eta Felipe eta Joantxo barreari ezin eutsirik gelditu ziren.\nHurrengo egunean basoan izugarrizko zalaparta sumatu zuten. Felipe untxia jaiki eta gosaltzeko zebilela, hor datorkio haritzean bizi den katagorria zera esanez:\n- Ba al dakizu zer gertatu den?\n- Otsoa klinikara eraman omen dute.\n- Zer gertatu zaio ba?\n- Ez dakit oso ziur baina dena perretxikoengatik izan omen da. Zu ere kontuz ibil zaitezke perretxikoekin!\n- Lasai, nik ondo aztertzen ditut eta ...\nBasoan egun batzuetan lasaitasun ederrean bizi izan ziren eta Joantxok ez zuen gehiago perretxikorik jan Feliperi erakutsi gabe.


#eutsihernaniri erosketa bonuen kanpaina berrian 6.000 bonu jarriko dira hernaniarren esku - Berriak - Hernani\nTokiko merkataritza eta ekonomia bultzatzeko xedez jarri zen martxan, joan zen ekainean, #eutsihernaniri erosketa bonuen kanpaina. 10.000 bonu jarri ziren orduan salgai. Sasoi berriarekin batera, kanpainaren bigarren txanda jarriko du Udalak martxan, Berriak merkatarien eta ostalarien elkartearekin elkarlanean.\nOraingoan 6.000 bonu jarriko dira hernaniarren eskura. Guztira, 90.000 euro zuzen sartuko dira tokiko ekonomian. Inpaktu ekonomikoa 300.000 eurokoa izango da gutxienez.\nIrailaren 7tik aurrera egongo dira salgai bonuak. Aurrekoan bezala, Berriaken egoitzan (Andre Kalean) eta Biteri kultur etxean.\nHilabete oso batean eros daitezke -urriaren 9 arte- eta gastatu, ordea, urriaren 31 arte.\nHernanin erroldatutako biztanle guztiek eros dezakete: helduek zein adingabeek. Pertsona bakoitzak bonu bat.\nBigarren txanda honetan lehenengoan baino saltoki gehiagok eman dute izena: 163, orotara. Arlo oso anitzekoak. Beraz, hernaniarrok behar dugun guztia herrian bertan eros dezakegu eta, gainera, dirua aurreztuta.


Euskadiko zinemek 3,2 milioi ikusle baino gehiago galdu zituzten iaz | EZAE\nEuskadiko zinemek 3,2 milioi ikusle baino gehiago galdu zituzten iaz\nAl, 01/25/2021 - 06:29\nEZAE elkartearen kalkuluen arabera, euskal aretoek 10 milioi euroko galerak izan zituzten. Iaz Euskadin zinemara joan ziren pertsonen kopurua % 66 baino gehiago murriztu zen, 2019ko datuekin konparatuz.\nEuskadiko zinemek 3,2 milioi ikusle galdu zituzten iaz, 2019ko datuekin alderatuta. Duela bi urte 4,8 milioi lagun joan baziren euskal aretoetara, 2020an soilik 1,6 milioi, %66 gutxiago. Ondorioz, sarreren salmentagatiko diru-bilketa ere proportzio berean jaitsi zen: 2019an 28,8 milioi euro izatetik, 2020an 9,6 milioi euro izatera.\nEra berean, ikusle kopuruaren beherakada horrek eragin zuzena eta oso larria du zinemetako emaitza-kontuetan. EZAE zine-aretoen elkartearen kalkuluen arabera, euskal zinemen emaitza-kontuan metatutako galerak 10 milioi euro ingurukoak izan ziren, 2019ko epe bereko zifrak kontuan izanda.\nAgintariek aretoei ezarritako ikusle-edukieraren murrizketak, ordutegiak mugatzeak eta orain tabernak irekita edukitzeko ezintasunak egoera latzean utzi ditu zinema asko, eta horietako batzuek dagoeneko itxi dituzte beren ateak.\nHorri guztiari estreinaldi falta gehitu behar zaio; izan ere, pandemiaren hasieratik filmen estreinaldi kopuruak nabarmen egin du behera. Ondorioz, berehalako neurririk hartzen ez bada, sektorearen bideragarritasuna arriskuan egon daiteke.\nLarrialdi-egoera hori iritsi da, nahiz eta egiaztatu den zine-aretoak erabat seguruak direla, ez dela bertan birusaren agerraldirik izan eta agintariek ezarritako osasun-neurri guztiak zorrotz betetzen direla.


Kirola bazterkeriatik ateratzeko bidea - Arrasate - Goiena.eus\nKirola bazterkeriatik ateratzeko bidea\nMiren Arregi 2014-07-12 00:00\nChoroni eta Chuaon entrenatzen dituen neska-mutikoak.\nZegama-Aizkorri mendi maratoia egitera etorri zen 2007an eta maitemindu egin zen Euskal Herriaz. Ordutik, urtero etorri da. Hiru urte lehenago, "kasualitatez", mendi lasterketetan parte hartzen hasi zen Alexis Arreaza venezuelarra; mundu horrek liluratu egin zuen.\nOrain, Venezuelako Choroni eta Cuao herrietako neska-mutikoak kirolaren munduan murgiltzea da haren erronka: "Kirolaren bidez, gizarte talde marjinalak bazterkeriatik ateratzea”, dio Arreazak.\nBi hilabete daramatza eliteko kirolari venezuelarrak Euskal Herrian. Oraingoan, Arrasaten. Bi helbururekin etorri da: lehenengoa da formazioa jasotzea; eta bigarrena, mendi lasterketetan parte hartzea.\nGero han zabaltzeko\nBilbon dihardu prestakuntza fisikoaren eta kirol elikaduraren gaineko ikastaro bat egiten. Hain zuzen, formazioa jaso gura du, gero ezagutza hori bere herrian zabaltzeko. Choroni eta Chuao herrien artean bizi da Arreaza eta han nahiko egoera marjinalean bizi da jendea. Haren asmoa da kirolaren bitartez hango neska-mutikoak bazterkeria egoeratik ateratzea. “Iaz hasi nintzen umeekin lanean. 7 eta 16 urte bitarteko 22 neska-mutiko entrenatzen ditut”, dio Alexisek. Eta gaineratu du: “Bizpahiru bider entrenatzen gara astean. Hondartzan egiten dugu; izan ere, askok oinetakorik ere ez dute”. Bada, neska-mutikoei laguntzeko, badaki orain jasotzen ari den prestakuntzak berebiziko garrantzia duela.\nMendi lasterketak, pasio\nMendi lasterketak dira haren pasio. Duela hiru aste Eskoriatzako Gabez Takarraran lasterketan hartu zuen parte eta bihar Goierriko 2 Haundiak lasterketan izango da. Oso gustuko du Zegama-Aizkorri mendi maratoia eta Europan egiten diren beste hainbat lasterketatan ere egiten du korrika; esate baterako, Goretex Transalpine lasterketan: "Lasterketa horretan hirugarren postua eskuratzeak ireki zizkidan ateak".\nBiharkoaz gain lasterketa gehiago egingo dituen galdetuta, kezkatuta azaltzen da. Izan ere, Venezuelak ez dio hemen egoteko baimena luzatzeko eskaerari erantzun. Hango moneta eurotara aldatu behar du derrigor hemen jarraitu gura badu, eta horretarako ere haien baimena behar du. “Ezinbestekoa zait baimena. Ikasten jarraitu ahal izateko eta lasterketak egin ahal izateko”, dio Alexis Arreazak.


Aretxabaletarren jakin-mina piztu du Ekiola proiektuak - Aretxabaleta - Goiena.eus\nAretxabaletarren jakin-mina piztu du Ekiola proiektuak\nMirari Altube Arrese 2022-05-12 15:46\nArkupen egindako aurkezpenera 70 bat lagun joan ziren, eta egunean bertan, hainbatek eman zuten izena.\nLeintz Bailarako Ekiola Kooperatibaren gaineko xehetasunak azaldu zituzten martitzenean Aritz Otxandianok, Fagor Tal-\ndeko Iraunkortasun arduradunak, eta Elene Santa Mariak, Ekiolaren Gipuzkoako eta Bizkaiko proiektuen arduradunak.\nTrantsizio energetikorantz pausoak ematen hastea dela kooperatiba berriaren helburua jakinarazi zieten Arkupen elkartutako 70 bat herritarrei. Hala, Arrasateko lurzoruan jarriko den parke fotovoltaikoan megawatt bateko potentziako eguzki parkea eraikiko da. Leintz bailarako 450 bazkidek izango dute lekua kooperatiban, eta horien energia beharrak %100 asetzea da asmoa. 25 urterako bizitza izango du parke horrek eta "ingurumenarekin eta lehen sektorearekin bat" egingo du.\nAurretiko izen-ematea zabalik\nHerritarren kezkak ere argitu zituzten hizlariek. Etxebizitzen zein lantegien teilatuetan plakak jartzea ez dela nahikoa izango adierazi zieten, "%100 hornitu gura bada". Jakinarazi zuten sortutako energia beti sarera salduko dela, eta handik kontsumitu gero, "energia berdea etiketarekin". Eta unean uneko erronkei erantzuteko erabakiak kooperatibako bazkideek hartuko dituztela gogorarazi zieten.\nAurretiko izen-emate epea dagoeneko zabalik dago helbide honetan: ekiola.eus/leintz-bailara. Orain ematen dutenek lehentasuna izango dute irail inguruan abian jarriko den bazkidetze kanpainan. Parke fotovoltaikoa eraikitzen azaroan hasiko dira, eta 2023ko otsailean funtzionamenduan izatea gurako lukete.


Garraio zerbitzua aztertzera goaz! - Euskadiko Gazteriaren Kontseilua Garraio zerbitzua aztertzera goaz! - Euskadiko Gazteriaren Kontseilua\nGaldetegi bitartez zure iritzia jakin nahi dugu. Erantzun abenduaren 1a arte!\nIkasturtea hasten denetik amaitu arte hainbat bidaia egiten dituzte ikasleek. Batzuetan, gainera, egunero edo egunean bat baino gehiago. Zein eragin du horrek haien bizitzan? Zer suposatzen diote EAEko ikasle bati garraio-kostuek? 2016an #ZergArraio proiektuaren bitartez lehen azterketa egin genuen eta orain galdetegi baten bitartez garraio zerbitzua erdian jarita lanketa osatu eta eguneratu nahi dugu. Erantzun ezazu abenduaren 1a arte!\nAsko izan dira abiapuntutzat hartutako galderak: zeintzuk dira urtebetean zehar izaten diren gastuak? Lurraldeen arteko aldeak daude? Zeintzuk dira garraio-aukera bakoitzak dituen trabak? Zeintzuk proposamen edo aukerak? Bete dira neurriren baten aurretik proposatutako kontuak?\n#ZergArraio kontrastatzera eta osatzera\nGaldetegi honen bitartez 2016an identifikatutakoa kontrastatu nahi dugu, egungo gazteek bizi duten egoerarekin osatu eta datu, esperientzia eta bizipenetatik abiatuz hobekuntza-proposamen eta aldarrikapen zerrenda bat egin instituzioei helarazteko. Besteak beste, hiru gabezia nabarmendu ziren:\nEuskadin zehar bidaiatzeko garraio txartel bakarraren beharra aldarrikatu zuen %96ak\nHezkuntza zentroetara hurbiltzeko loturak hobetzea, bereziki unibertsitateetara\nGazteei bideratutako baldintzak hobetzea: prezioa murriztu, bonu bereziak sortu ikasturterako eta horrela ikasten dauden pertsonek deskontu handiagoa lortzeko aukera izatea gazte tarifa arruntarekin alderatuta, eta abar.\nEgitekoen zerrenda luzea\nIzan ere, egitekoen zerrendan oraindik hainbat kontu daude, besteak beste garraio kostuak. Horretaz gain, egungo garraio zerbitzua eta ereduarekiko adostasuna, lurralde arteko desorekak eta eman beharreko erantzuna, ordutegi eta ibilbide aldetik eman daitezkeen hobekuntzak eta zuk mahai gaineratzen duzun guztia jorratuko dugu. Hemen galdetegia!\nInformazio gehiago nahi baduzu edo bestelako zalantzarik izanez gero, idatzi hezkuntza@egk.eus helbidera edo deitu 944436143/688737133 (Irati) zenbakietara.\n2 iruzkin “Garraio zerbitzua aztertzera goaz!”\n26 November, 2019 at 11:12 pm\nAutobusak ezarrita dauzkan ordutegiak errepasatu eta berriztu beharko ditu, Euskal Herriko Unibertsitateko ikasle askok orduak itxaron behar izaten baititugu etxera bueltatzeko.\n27 November, 2019 at 8:37 am\nBai, 2016an egindako galdetegian kexa hori maiz errepikatu zen. Dena #ZergArraio txostenean bildu genuen.\nEta oraindik hala jarraitzen du… Txartel bakarra ere sarritan aldarrikatu dugu, baita gazteontzako bono bereziak.\nBota zuri okurritzen zaizkizun guztiak galdetegian https://forms.gle/6kUxnuWVcQvs2CTd9


Pribatutasun Politika | Azoka Txikia | EKINTZA Ikastola\nHelburua EKINTZAko Hezkuntza Proiektua, Jarduerak eta Balioak ezagutaraztea; EKINTZA osatzen duten pertsonen artean (ikasleak, familiak, etab.) harremanetan jartzeko tresna bat ematea; webgunearen erabilera kudeatzea eta aztertzea; eskaerei erantzutea; EKINTZAko jardueren berri ematea eta zabaltzea.\nEKINTZAk erabiltzaileei gomendatzen die Datuak Babesteko Euskal Bulegoak haurren eta gazteen datu pertsonalen babesari buruz garatu dituen materialak kontsulta ditzatela. Informazio hori (teknologia berriak erabiltzeko eskuliburuak, hezkuntza-bideoak, etab.) esteka honetan dago eskuragarri: https://www.avpd.euskadi.eus/\nWebgune honetan edozein eduki mota (datuak, dokumentuak, argazkiak edo beste edozein material) sartzen duen erabiltzaileak adierazi eta bermatzen du hemen adierazitako baldintzak eta indarrean dauden legeak betetzeko moduan egiten duela. Hirugarrenen datu pertsonalak sartzen dituen erabiltzaileak adierazten du datuon tratamendurako haien berariazko adostasun frogagarria daukala. Gure zerbitzuetako batzuk berariaz adingabeei zuzenduta badaude, EKINTZAk haien guraso edo tutoreen adostasuna eskatuko du datu pertsonalak biltzeko edo, hala badagokio, datuak tratatzeko.\nErabiltzaileak berehala jakinarazi beharko dio EKINTZAri sarbide-gakoei dagokienez antzemandako edozein gertaera, segurtasun-eten, bidegabeko edo baimenik gabeko sarbide edo informazioaren segurtasuna eta konfidentzialtasuna arriskuan jartzen duen beste edozein gertakari. Abisu-mekanismo lehenetsiak 943210307 telefonoa eta ikastola@ekintza.eus helbide elektronikoa dira.\nSare sozialean jarraitzaile izatea onartzean edo "atsegin dut" sakatzean, adostasuna ematen ari zara: 1) zure datu pertsonalak dagokion sare sozialaren ingurunean tratatzeko, bere pribatutasun-politiken arabera; 2) EKINTZA zure kontaktuen zerrendako datuetara sartzeko; eta 3) argitaratutako albisteak zure abisu eta jakinarazpenetan agertzeko.\nEskabidearekin batera eskatzailearen nortasunaren egiaztagiriaren (NAN edo antzekoa) kopia bidali beharko da. Eskabidea legezko ordezkari gisa egiten badu, eskatzailearen nortasun-agiriaren kopiaz gain ordezkaritza horren egiaztagiria ere erantsi beharko du. Eskaeren ebazpenarekin ados ez bazaude edo erreklamazioren bat aurkeztu nahi baduzu, Datuak Babesteko Espainiako Bulegora jo beharko duzu: www.aepd.es.\nInfoberri SLk garatua


Gaur jarri dute martxan Bergaran abenduaren 31ra arteko erosketa bonuen kanpaina berria - Bergara - Goiena.eus\nGaur jarri dute martxan Bergaran abenduaren 31ra arteko erosketa bonuen kanpaina berria\nJokin Bereziartua Lizarazu 2021-11-12 12:52\nGaur, hilak 12, eta abenduaren 31era arte –esleitutako diru kopurua amaitzen ez bada lehenago– bergararren eskura daude erosketa-bonuak; %20ko deskontua izango dute bonuok. Kanpaina horretarako, 30.0000 euroko laguntza emango du Udalak eta bonu guztiak erabilita 150.000 euro bideratuko lirateke. Honako webgune honetan kudeatuko dira bonuak. .\nEkimenaren helburua da merkataritzan, ostalaritzan eta zerbitzuen sektorean kontsumoa sustatzea eta, horretarako, herriko ekonomia suspertuz eta tokiko establezimenduetan kontsumo kontzientea bultzatuz.\nErosketa-bonuak https://bergara.bonoak.eus webgunearen bidez kudeatuko dira eta kanpainari atxikitako komertzioetan bertan bakarrik erosi ahal izango dira. Pertsona bakoitzeko muga, diruz lagundutako bonuak erosteko 75 eurokoa da, kopuru hori gaindituz gero, ez du deskonturik izango.\n1. Erosketa egingo den establezimendura joan.\n2. Erosi nahi den produktua edo zerbitzua aukeratu.\n3. Saltokiko saltzailearen bitartez, bergara.bonoak.eus web-aplikazioan bonuaren zenbatekoa aukeratu.\n4. Bonua ordaindu establezimenduan bertan.\nBonuek informazio hau izango dute:\nQR kodea, erosketa-prozesuaren segurtasuna bermatzeko.\nBonua erosten duen pertsonaren izena eta abizenak eta NA zenbakia, baina horrek ez du esan nahi bonua pertsona horrek erabili behar duenik.\nErosketa data eta ordua, zenbatekoa eta aplikatutako deskontua.\nBonuaren iraungitze data, esleitutako dirua lehenago bukatzen ez bada: 2021-12-31.\nEstablezimendu bakoitzak jaulki ditzakeen diruz lagundutako bonuen gehienezko muga 7.500 euro da.


Athletic Club VS Real Oviedo 2011-12-21 | Athletic Clubeko Webgune Ofiziala\nHasieraTaldeakAthletic ClubAthletic Club VS Real Oviedo\n2011-12-21 - 22:00\nPartida eskasa eta emaitza aurrera segitzeko\nAthletic Clubek 1 Real Oviedok 0Athletic Clubek 1-0 irabazi dio Real Oviedori gutxi kontatzeko duen…\nAthletic Clubek 1 Real Oviedok 0\nAthletic Clubek 1-0 irabazi dio Real Oviedori gutxi kontatzeko duen norgehiagokan. Ander Herrerak egin du gola 74. minutuan. Emaitza honekin Athletic Clubek ostiralean, hilaren 23an, Madrilen egingo den final zortzirenetarako, eta gainerako kanporaketetarako, zozketan egongo da. Bi eta zeroko emaitzarekin amaitu da final hamaseirenetako kanporaketa eta, joaneko partidan ez bezala, gehiago kostatu zaio gure taldeari asturiarrak mendean hartzea. Esan bezala norgehiagoka ez da beste mundukoa izan, baina oraingo honetan askozaz aukera gutxiagorekin eraginkortasuna handiagoa izan da, edo antzekoa behinik behin, aurpegia eman duen arerioaren aurka.\nOviedok, joanekoan bezala, partida zuzena planteatu dio Athletic Clubi, hau da, presioa goian, lerroa Barriorengandik ahalik eta urrunen eta baloi luzeak borrokara, defentsatik eta batez ere atezainaren oinetatik. Eta zurigorriek lehia ondo hasi badute ere, Muniainek aukera garbia izan du hirugarren minutuan Susaetaren pase bat eskuinez areatik bertatik kanpora errematatuz, norgehiagokaren bilakaera ez da horren pozgarria izan.\nHasteko Amorebietak min hartu du bekainean eta bost puntu eman behar izan diote, hainbat minutuz partidatik at egon da eta gero beste hainbeste igaro du baloia buruz jo gabe, badaezpadako neurri gisa. Oviedok ez zuen abagunerik sortzen, baina baloia gune hotzetan mantentzen zuen.\nMuniain izan da berriro protagonista hamaseigarrenean, baina behartuta errematatu du sakoneko pase bat. Nagusitasuna bai, sakontasunik ez, hau da, nagusitasun artifiziala, Oviedo eroso baitzen horrela. Eta gaua, eguna bezala, hotza bazen, jokoarekin ez da batere berotu eta Oviedotik etorritakoak gure jarraitzaileak baino zarata eta animazio gehiago sortu dute, batzuetan gure jokalariekiko errespetu gutxirekin, baina tira, jendea lokartuta zegoen zelaian eta baita harmailetan ere. Eskaintza pobrea zen, Herreraren entseatutako falta jaurtiketa eta Herreraren beraren areaz kanpoko burukada atezainaren aldaratzea aprobetxatu guran izan baitira gauzarik aipagarrienak.\nKontrakoan ere ez da oparotasunaren eguna (ezta kanporaketa ere) Juanparen urrutiko jaurtiketa bat kenduta, Iraizozek aise 43garrenean harrapatu duena. Bigarren zatiari begira, atzeko lerroan geneuzkan baloiei etekin gehiago ateratzeko asmotan edo, Bielsak Perez aulkian utzi du San Jose sar zedin Martinez eta Amorebietarekin batera lehen baloiak gehiago errentagarri bihurtzeko, Iturraspe eta, aldi berean, Iraola eta Aurtenetxe aurreratuz. Eta hasi eta berehala, Tartieren gertatu zen legez, Jandrinek aukera izan du, baloikada gutxigatik kanpora bidaliz.\nHorixe, joanekoan bezala ere, izan da jokaldirik arriskutsuena. Hortik aurrera zurigorrien lana hobetzen joan da, erakustaldirik gabe, baina bi mailetako ezberdintasuna ageriago uzten. Lehendabiziko jaurtiketa aterantz Aurtenetxek egin du, buruz eskuinaldetik eginiko erdiraketa errematatzean, baina Barrio ondo kokatuta zegoen.\nIbaik Susaeta ordezkatu du 56garren minutuan eta Athletic pixkaka gehiago hurbiltzen zen Oviedoren arearantz, gehiegikeriarik gabe. Pachetaren mutilek ez zuten arazorik falta kopurua hirukoizteko txarteletan etxekoek irabazi duten arren. Oviedon bezala, estrategian itxaropena jarrita zeukaten, Rubiatok 65garrenean langa gainetiko burukadarekin ikusi den legez, baina hortik gutxira Athletic Clubek arriskuak uxatzeari ekin dio.\nMartinezek buruz errematatu du 68garrenean, bi minutu beranduago etxeko zaleak, partida osoan kanpotarren menpe, erabat esnatu dira Toqueroren burukadaren eskutik, langara joan baita; Herreraren eskuinkada kanpora abiatu da eta azkenean 74garren minutuan lasaitasunaren gola heldu da. Iraizozek pazientzia izan du eskuko sakea ondo aukeratzeko, Munaini eman dio, honek bere zelaitik abiadura hartu du, arerioak gainditu ditu, eskuinaldera zabaldu du, hortik zetorren Iraolak burua altxatu du, Herrera ikusi eta atzerantz bidali dio baloia arrasean bat eta zerokoa egin zezan.\nEta azken minutu lasaiak bizi dira. Bustok Iraizozen sake eskasa aprobetxatu du Iraizozi gaueko geldiketarik “zailena” eginarazteko eta Herreraren burukada Dani Barrioren eskuetara joan da. Azkenik, etxerako lanak bete dira oporraldi txikian jarrita eta bizirik hiru lehiaketetan, nahiz eta Kopan hil edo bizikoak urtarrilaren 4an bertan hasiko diren. Bitartean, pilak kargatu behar.


"Pirinioetako Burdinaren Bideko ondare industriala" erakusketa ibiltaria zabaldu dute Museoan - etakitto.eus\n“Pirinioetako Burdinaren Bideko ondare industriala” erakusketa ibiltaria zabaldu dute Museoan\nETA KITTO 2019, Urt 17\nAtzo arratsaldean zabaldu zuten “Pirinioetako Burdinaren Bideko ondare industriala” izenburuko erakusketa Eibarko Armagintzaren Museoan. Erakusketa ibiltari honek burdin eta siderurgiarekin erlazionatutako ondare industrialaren inguruko informazio ugari biltzen du, bisitariak erraz irakurri eta ulertzeko moduko hainbat paneletan. Erakusketan Andorrako Printzerria, Katalunia, Euskal Herria, Languedoc-Rosellon eta Akitaniako eskualdeetan industria horretako eremurik aipagarrienak bildu dituzte. Urtarrilaren 27ra arte egongo da ikusgai, Eibarko Armagintzaren Museoan, ohiko ordutegian (eguaztenetik zapatura 16:00etatik 20:00etara eta domeketan 10:00etatik 13:00etara).\nEibarko Udala europar kultur ibilbide izendapena duen Pirinioetako Burdinaren Ibilbidearen elkarteko kide sortzaileetako bat da eta herririk herri dabilen erakusketa honekin elkarte horretako baliabideak ezagutaraztea nahi dute.\nPirinioetako Burdinaren Ibilbideak Pirinioetan burdinaren fabrikazioa eta bere industriarekin lotutako ondarea ikertu, gorde eta erakusteko helburua du. Ibilbide amankomun baten inguruan, bata bestearengandik gertu dauden aipatutako bost eskualde horietako hainbat eremu hartzen ditu, jendeari ezagutzera emateko asmoz.\n« San Andres ikastetxekoekin `Biko katea´ jolasa ikasi dugu Ingurumena zaintzeko proposamenak »


EL INCONVENIENTE (NR12)\nJuana Acosta, Kiti Mánver, Carlos Areces, José Sacristán, Daniel Grao\nJuana Acosta eta Kiti Mánver dira Bernabe Ricoren film honetako protagonistak, Jose Sacristan, Carlos Areces eta Daniel Graorekin. Gauza jakina da higiezinen merkatuaren egoera ezinezkoa bihurtu dela. Hala jaso zuen komedia moduan Juan Carlos Rubioren antzezlanak, benetako gertaeretan oinarritutako 100 m2 filma hau egokitzen duena: etxebizitzen iragarkiak eta salmentak maizterrekin. Egun batean Sarak topo egin zuen bezalakoa, salmenta zabal, argitsu eta susmagarriko etxe merkea. Hori bai, "eragozpen" txiki batekin: Lola, etxandrea, bertan biziko da hil arte. Baina momentuan aprobetxatu beharreko aukera zenez, Sarak zalantzak alde batera utzi eta etxea erostea erabaki du.\nTeatro en Vilo, con producción del Centro Dramático Nacional produkzioarekin\nAndrea Jiménez, Noemi Rodríguez\nZuzendaritza eta dramaturgia ; Dirección y dramaturgia: Andrea Jiménez, Noemi Rodríguez Antzezleak ; Intérpretes: Fernando Delgado-Hierro, Pablo Gallego Boutou, Andrea Jiménez, Alberto Jo Lee, Juan Paños, Noemi Rodríguez, Baldo Ruiz www.teatroenvilo.com\nIkuskizun berri honetan, Teatro en Vilo taldeko zuzendariek mozorroa kendu nahi diete maskulinitatearen kontakizun tradizionalari eta haren erreferenteei, ironia, lotsagabekeria eta umore absurdoa baliatuz.\nGizonezkoen kode tradizionalak zaharkituta geratu dira, baina oraindik ez da berririk landu. Testuinguru horretan, Man up lanak zalantzan jarri nahi ditu gizona izateari buruz dauden uste kulturalak, eta gizon izateko modu berriak asmatu.\nSei aktorek maskulinitatearen inauteri handia antzeztuko dute, gizontasunaren estandarrak arautzen dituzten kultur erreferenteak deseraiki, eraiki edo eraisten eta, aldi berean, munduan zein leku duten eta zein nortasun izan behar duten hausnartzen.\nBatería y coros / Bateria eta koroak: Jokin Guilisagasti Baxua / Bajo: Olatz Cuevas Ukelelea eta ahotsa / Ukelele y voz: Markel Idigoras Gitarrak eta koroak / Guitarras y coros: Alex Irazusta Ahotsa / Voz: Eider Saez\nBES-TE-BAT| Zuzeneko Arteen Zirkuitua.\nBiluzik jaio ginen eta ahaztu dugu. Irakatsi ziguten garenaren gainean janzten eta sentitzen duguna estaltzen, bigarren azal hau berezkoarekin nahastu arte. Baina zer dago, mosaikoaren parte izateko hartzen dugun tankera horren atzean? Zer dago mozorrotatutako ideal eta amets horien azpian? Zer dago Under Alt?\nGaldera hauen atzetik sortu da Under Alt, Nøgen taldearen bigarren lan luzea. Erantzunak gordinak dira eta ezpalak dituzte. Kanpo azalaren azpian ez dago aringarririk ez metaforarik. Beldurra, orbanak, desira, asperdura, txikitako ametsak, ezinak, damua, malenkonia, loturak eta Liv til døden diskoarekin lotura egiten duen denboraren muga salbaezinaren kontzientzia daude.\nEgilea ; Autoría: Joxean Sagastizabal Zuzendaritza ; Dirección: Patxi Barco Zuzendaritza musikala ; Dirección musical: Joli Pascualena Antzezleak ; Intérpretes: Xanti Korkostegi, Maria Redondo, Ainhoa Aierbe, Inazio Tolosa, Karlos Nguema, Iker Huitzi, Joli Pascualena, Santi Romano.\nBES-TE-BAT! Zuzeneko Arteen Zirkuitoa.\nJoxean Sagastizabalen 'Kutsidazu bidea, Ixabel' eszenarako egokitzapen berria, oraingoan musikal gisa. Juan Martin hirikumearen arazoak, bere euskara hobetzeko baserri batera erretiratzea erabakitzen du eta hura beste mundu bat dela ikusten du: beste ohitura batzuk eta beste hizkuntza bat. Han hitz egiten duten euskara oso arraroa da, ez da berari klasean irakatsi diotena.\n10 € , 7,5 € (Bazkidea) , 9 € (+65 urte, langabeak, gazte txartela eta taldeak) , 4 € (13 urte arte)


Bilborako nahien zuhaitza | Guggenheim Bilbao Museoa\nBilborako nahien zuhaitza\nBigarren solairuko terraza\nBilborako nahien zuhaitza lanean ikusleak esku har dezake. Onok 1996an hasi zuen lan-sorta batekoa da. Lan-sorta horrek Japoniako ohitura historiko eta erlijioso bat du jatorri: otoitzak eskegitzen dituzte zuhaitz, zuhaizka zein banbu landaretan. Artelan honetan artistak bisitariei proposatzen die “bakea”ren aldeko mezu bat idazteko eta ondoren zuhaitzean zintzilikatzeko. Mezu hodiek geroago artistari igortzen zaizkio Irudikatu bakea dorrea (Imagine Peace Tower, 2007) proiektuan sartzeko. Onok bere senarra izan zen John Lennonen (1940–1980) omenez sortutako argi-instalazio hau Reykjavik-eko Viðey uhartean kokatua dago. Desioen putzu baten moduan diseinatu zuten obra, eta munduko bakearen aldeko Lennonen borroka eta Onoren militantzia sinbolizatzen ditu. Guggenheim Bilbao Museoan Bilborako nahien zuhaitza ikusgai dago modu jarraikian, baina parte hartzeko bi modu txandakatzen dira: aldiro, bisitariek desioak idazteko aukera dute eta, aldiro, desio horiek zuhaitzari xuxurlatzeko aukera. Onok artelan honen zenbait bertsio sortu ditu eta munduko hainbat museotan daude, hala nola, Veneziako Peggy Guggenheim Collection-en, Tokioko Arte Garaikidearen Museoan, Washingtongo Hirshhorn Museum and Sculpture Garden-en eta Guggenheim Bilbao Museoan.\nEskuz idatzitako eta markoztatutako testua, olibondoa, lurra, zurezko loreontzia, atrila, etiketak eta boligrafoak


«Existitzen ez den delitu bat aplikatu didate: iritzietan oinarritutako arriskua» | Mundua | Berria\nGeorges Ibrahim Abdalla. Preso libanoarra Frantzian\n«Existitzen ez den delitu bat aplikatu didate: iritzietan oinarritutako arriskua»\n30 urte egingo du preso laster George Ibrahim Abdalla libanoarrak. Europan arrazoi politikoengatik espetxean denbora gehien daraman presoa da. Lannemezango kartzelan dago, eta han eguneroko harreman estua du euskal presoekin.\nPalestina Askatzeko Herri Fronteko kide (FPLP), Libanoko Frakzio Armatu Iraultzailearen (FARL) sorreran engaiatu zen 1980ko hamarkada hasieran Ibrahim Abdalla (Kobaiat-Libano, 1951). Lyonen (Frantzia) atxilotu zuten, 1984an, eta, CIAko eta Mossadeko bi agenteren hilketarekin lotuta, bizi arteko zigorra ezarri zioten. Hiru aldiz agindu dute askatzeko, baina oraingoz kartzelan jarraitzen du. Idatziz erantzun du BERRIAren galdetegia.\nGaur egun, Europan espetxean urte gehien daraman preso politikoa zara. Zer esanahi du horrek zuretzat?\nEspetxe inperialistetako atxiloaldia menperatze harreman dinamika orokorraren baitakoa da. Sistemaren krisia eta haren osagaien kontraesanak areagotzeak —eta, ondorioz, herri masen mobilizazioak eta borroka adierazpenen gorakadak— era batera edo bestera indarberritzen dituzte bizirik den borrokaren memoria kolektiboarekiko lotura, burdinen atzean badago ere. Hala, indar atzerakoiek botika bakarra dute preso politikoentzat: kontrairaultza prebentiboa.\nHorrek esan nahi du epaitegi bereziak, atal antiterrorista bereziak eta hedabide inperialistak erabiltzen dituztela burgesiak behar duen propaganda atzerakoia zabaltzeko. Burgesia inperialistak lege eta epaitegi bereziak indarrean jartzen dituenetik, erori egiten dira justiziaren inpartzialtasun eta independentziari buruzko ele eder guztiak. Orduan erakusten du sistemak benetako aurpegia.\nGorabehera asko izan ditu zure auziak. Nola hasi zen dena?\nNire historia judizialaren gainbegiratze azkar batek garbi erakusten du zeinen hutsa dagoen giza eskubideetan oinarritutako justiziari buruzko diskurtso burgesa. 1984ko urrian atxilotu ninduten, paper faltsuak izateaz akusatuta —haietako bat, Aljeriako agintariek emandako pasaporte bat—. Ondoren, agintari frantsesek negoziazioak zabaldu zituzten Aljerrekin. Haien ondorioz, ni askatzeko konpromisoa hartu zuen Parisek. Alabaina, 1986an Lyongo auzitegi korrekzionalak lau urteko zigorra ezarri zidan.\nAEBetako gobernuaren itzala etengabe egon da hor, zure aurkako indar faktiko moduan.\nHasierako prozedura hartan alde zibil gisa eratu, eta Ronald Reaganek esku hartu zuen François Mitterranden aurrean, eskatzeko espetxean manten nintzatela eta Aljeriarekin hartutako konpromisoak baliogabe zitzatela. Zoritxarrez, Reaganek eta AEBek irabazi zuten, eta Frantziak ez zituen errespetatu bere konpromisoak. Hala, askatu eta Libanora egotzi beharrean, Mossadeko eta CIAko agente biren hilketagatik epaitu ninduten, hilketa haiek egiteko laguntza eman izana egotzita. 1987an, legearen atzerako eraginkortasunari buruzko helegite bat zela medio, zigor auzitegi bereziak bizi arteko zigorra ezarri zidan, nahiz eta fiskalak hamar urteko espetxe zigorra besterik ez eskatu.\nGeroztik, auzitegiek hiru aldiz agindu dute zu askatzeko. Zergatik zaude oraindik preso?\n1999tik aurrera askatasuna lortzeko aukera nuen, eta 2003an Paueko eskualdeko auzitegiak ni baldintzapean askatzeko ebazpena eman zuen, Libanora bidalia izateko baldintzapean. Justizia ministroak helegitea jarri zuen, eta askatzeko aginduari muzin egin zion. 2007an, askatzeko bigarren aginduari uko egin zioten, Frantziako inteligentzia zerbitzuaren ustez herrialdearen segurtasunarentzako mehatxu bat nintzelako, inperialismoaren eta Israelen aurkako nire iritziak ez zirelako aldatu.\nHelegitea jarri zenion, ezta?\nBai, eta baldintzapeko askatzeak aztertzeko batzorde nazionalak hartu zuen nire auzia. Bi aldiz atzeratu zuen erabakia, 2008ko otsailaren 25eko Segurtasuneko Atxiloketari buruzko Legea atzerako eraginkortasunez ezartzeko. Erabateko inpartzialtasun eta independentziaz aplikatu zidaten lege hori ere. Batzorde horren esku hartzearen bidez, herrialde honetako ezein testu juridikotan existitzen ez den delitu bat aplikatu didate: iritzi politikoetan oinarritutako arriskua.\n2012an eman zuten zu askatzeko azken agindua, eta Manuel Vallsen sinadura besterik ez zenuen behar aske geratzeko.\n2012ko abenduan, Frantziako Zigor Auzitegiak ni askatzeko agindu zuen. Erabakia zein zen jakinda, AEBetako parlamentari talde bat gonbidatu zuen Justizia Ministerioak. Sionismoaren oinarrizko erakundeak ere presio egiten hasi ziren, eta Manuel Valls Barne ministroak uko egin zion nire askatasuna sinatzeari estatuburuaren agindurik jaso ezean. Agerikoa da burdinen atzean pasatutako denbora ez dela preso politiko bat askatzeko arrazoi nagusia. Ordea, presoak askatu egiten dira, haien aldeko mobilizazioak pisuzko faktore bat bihurtzen direnean zapalketaren eta esplotazioaren aurkako borroka orokorrean. Preso jarraitzeak kalte handiagoa egiten dienean erabakiko dute askatzea. Horregatik, preso bati eskain dakiokeen elkartasunik eraginkorrena da zapalketaren aurkako borrokan tokian-tokian konpromisoa hartzea.\n30 urte eman dituzu espetxean. Ez zitzaizun erraza izango.\nJakina, Frantzian edo beste edozein tokitan, oso zaila da hainbeste denboran espetxean bizirik irautea. Izan ere, gizon eta emakumeak irensteko makina bat da espetxea, eta ez du inor barkatzen. Argi dago preso politikoak hobeto prestatuta eta babestuago egoten direla, giza harremanen bidez jasotzen duten elkartasunagatik eta masen borrokarekin lotuta mantentzeko pareten atzean egiten duten ahaleginagatik. Agerikoa da espetxeratutako militante bati eman dakiokeen elkartasunik onena dela harreman bat eskaintzea bizirik dagoen borrokarekin. Lotura horrek sortzen du babesik sendoena espetxeko etengabeko higatzearen aurrean.\nGertutik ezagutzen dituzu euskal presoak, eta, haien bidez, euskal gatazka. Zer iritzi duzu?\nDuela urte pila bat ezagutzen dut Euskal Herriaren borroka. Mugen gainetik, eta garai bereziki zailetan, euskal herritarren elkartasuna sekula ez da falta izan Palestinarekin, bai Euskadin egindako manifestazioen bidez, bai Zisjordaniara eta Gazara bidalitako babes ordezkaritzen bidez. Zortea izan dut espetxeko eguneroko bizimodua balio handiko kide askorekin partekatzeko, izan Moulins, Clairvaux, Saint-Maur edo Lannemezanen. Zoritxarrez, beti izan ditut inguruan euskal presoak, eta, zorionez niretzat, Euskal Herriaren eta herri masen borrokaren kamarada duinak dira. Beti erakutsi didate mundu hobe baten alde engaiatzeko esperantza eta borondatea.\nNola ikusten duzu Euskal Herriko prozesu politikoa?\nIrudipena daukat Euskal Herria beste fase batean dagoela bere askatasunaren eta batasunaren aldeko borroka luzean. Modu natural batean, ezker abertzaleak aurkituko du behar duen indarra eta bitarteko egokiak dagozkion lanak aurrera eramateko. Fase berri guztietan bezala, militante presoek onena emango dute berresteko euren printzipioak eta euren konfiantza hautsezina Euskal Herriaren garaipenean.\nPalestinaren borroka eta Libanoko inbasioaren aurkako jarrera izan ziren zure engaiamenduaren arrazoiak duela 30 urte. Nola ikusten duzu egoera orain?\n30 urte dira Israelek Libano inbaditu zuela (1982). Nazioarteko harremanen egoera orokorra aldatu egin da: Sobietar Batasuna desegin eta kapitalismoa berrezarri da, eta bi poloetako nazioarteko ordena amaitu da. Prozesu horrek eragin handia izan du Ekialde Hurbilean ere. Munduko eta eskualdeko prozesu kaotiko horren barnean, Palestinak euforia eta tristura garaiak izan ditu: Lehen Intifada (1987-1993), Osloko akordioak (1993ko iraila), Kuwaiteko okupazioa eta golkoko gerra. Nabarmenduko nuke Libanoko erresistentziaren garaipena Hezbolaren gidaritzapean eta, bide batez, Camp Davideko bileraren porrota, agerian utzita Osloko itunean oinarritutako bake akordioen oinarri falta... Horrek denak ekarri zuen, besterik ezin eta, Bigarren Intifada, 1994an.\nYasser Arafat buruzagi historikoa hil zen orduan, gainera.\nEta, haren heriotzaren ostean, Mahmoud Abbas aukeratu zuten Palestinako Agintaritza Nazionaleko (ANP) presidente. Orain haren ildo politikoa onartu dute, Osloko akordioak oinarri hartuta. 2003ko bakerako bide orri batetik beste bide orri askotara, etengabe exijituz okupazioaren aurkako erresistentzia gelditzeko —kolonoen aurkako borroka armatua barne—. Prozesu eta solaskide asko pasatu dira, eta oraindik ez dago inondik estatu palestinar baten sorreraren arrastorik ere, haren sorrera aurreikusia egon arren Osloko akordioak sinatu eta bost urtera. Bitartean, kolonia sionistak perretxiko gisa zabaltzen ari dira, eta ekialdeko Jerusalemenen judutze prozesua indarrean dago palestinarren etxeak birrintzearekin batera.\nHuts egin du egindako bideak, beraz?\nHamarkadak daramatzagu negoziazioen zidorretan galduta, eta okupatzaile sionistek ez dute aitortzen ez independentziarako eskubidea, ez iheslarien itzulerari buruzko NBEren 194 ebazpena, ez Palestinaren partekatzeari buruzko 181 ebazpena. Negoziazio horien guztien ostean, Netanyahuk sei gauza esan berri ditu: 1-Ez duela iheslarien itzulera onartzen. 2-Jerusalem (ekialdea barne) Israelen hiruburua dela. 3-Palestinak aitortu behar duela estatu judua. 4-Estatu palestinarrak desarmatua egon behar duela. 5-Estatu palestinarrean kolonia sionistak ezingo direla deuseztatu. 6-Balizko estatu palestinarraren mugak eta aire espazioa Israelek zainduko dituela. Azkenean hori dena esateko, zertarako hainbeste negoziazio?\nEz al du historiak ezer irakatsi?\nBai. Palestinako herriak, gaur egun, bere alderdi eta ordezkari politiko guztien bidez (ANP barne), badaki inoiz baino hobeto ez zaiola onartuko bere eskubide legitimo bakar bat ere herriaren batasunik eta borroka luze eta gogorrik gabe.\nAEBen eta Israelen maniobrak gorabehera, Palestinako ordezkariek ez dute izango herri masen babesa printzipio hauek aintzat hartu ezean: iheslarien itzulera ezin ukatuzko eskubide bat da; Israelek 1967an okupatutako lurraldea hustu behar du; Zisjordania eta Jerusalem ekialdeko kolonia guztiak deuseztatu egin behar dira; Bere estatuaren gainean palestinar herriaren subiranotasuna errespetatu egin behar da; Palestinak aske izan behar du beste estatuekin aliantzak egiteko; ez babestu 1948an lurralde okupatuetan bizi ziren palestinarren eskubideei uko egiten dien ekinbiderik, eta ez aintzat hartu Israel estatu judua dela dioen exigentzia; azkenik, Palestinako preso guztiak askatu egin behar dira.\nPosible al da hori dena?\nBukatu egin behar da Oslok ekarritako amaierarik gabeko negoziazioen eredua, horrek denbora ematen diolako Israeli kolonizazio prozesuan sakondu eta baldintza berriak jartzeko.\nGertu al dago Palestinaren eskubide nazionalak bermatuko dituen akordio bat?\nOslon oinarritutako bake prozesua alboratzea, Palestina askatzeko prozesuaren oztopo bat izan beharrean, ezinbesteko baldintza da. Historiak ez ditu barkatzen kasta interes propioengatik euren herrien etorkizuna katez lotzen dutenak. Pazientziak muga bat du, eta espero dut dagokienek saihestu egingo dutela luzaro pilatutako amorrua lehertzea.\nPalestinarrak amorruz lehertzear daudela iruditzen zaizu?\nPalestinako aginteak eta borrokan diharduten eragileek badakite iheslari kanpalekuetako eta hirietako gazteek etorkizunari begiratzen diotela ikuspegi berri batekin. Izan ere, palestinar herriaren borrokaren ondarea osatu egiten da mundu arabiar osora hedatzen den mugimendu global berri baten argitan. Ez dut dudarik Palestinako ezkerreko mugimenduak behar dituen tresnak aurkituko dituela aurre egiteko bere ardura historiko erraldoiari eta toki bat egingo diola borrokarako gertu dagoen gazteria horri.\nSabra eta Xatilaren sarraskiaren lekuko izan zinen. Nola eragin zizun gertakari horrek?\nLibanotik urruti nengoen, Palestinako iraultzaren baseetako batean. Kideekin batera izan nuen sarraskiaren berri, telebistatik. Hortxe ziren gorpuak pilatuak, iheslarien kanpalekuaren lurrean: zaharrak, gazteak, umeak... Eta, hara, masakratutako familia bateko kide guztiak gure begien aurrean zeudela, familiako kide bakar bat falta zen han: aita. Hura nire ondoan zegoen pantailari begira. Egun batzuk lehenago, amak mesedez eskatu zion eramateko berekin emaztea eta semea: «Eraman itzazu zurekin, zu joan bezain laster lepoa moztera etorriko zaizkigu eta».\nZergatik ez zion kasurik egin?\nFedajinek (gudariek) ez zeukaten zalantzarik; lasai zeuden. Abu Ammar bera ere (Yasser Arafaten gerrako ezizena) ziur zen; mundu guztiaren bermeak zituen. «Amerikarrek, frantsesek eta Nazio Batuek idatzizko bermeak eman dituzte. Lasai egon; israeldarrak badoaz Libanotik, eta nazioarteko indar batek bermatuko du palestinar iheslarien kanpalekuen segurtasuna», esan zuen.\nEz zen hala gertatu, baina.\nBerme horien berri emango zioten familia hari ere, eta amonak ohartaraziko zien: «Lepoa moztera etorriko zaizkigu, eta damutuko zaizue joan izana». Andre hark arrazoi zuen, eta gu guztiok, Amu Ammar buru, oker geunden. Esango nuke Beirut uztea izan dela Palestinako iraultzak jasan duen porrotik handiena.


BioBilbao - Portal Cambio Climático de Bilbao - Portal Cambio Climático de Bilbao - Aktibatu + Bizkaia, Bizkaiko Foru Aldundiak ingurumenaren arloko iraunkortasunaren alde duen programa Bilbora iritsi da Imanol Francia Carbajo – BioBilbao – Portal Cambio Climático de Bilbao\nIngurumenaren arloko iraunkortasunaren alde herritarren parte-hartzea sustatzea helburu duen Aktibatu + programaren seigarren edizioa Bilbon gauzatuko da aurten. Ekimen horrek familiek etxean eta ikasleek ikastetxean aktiboki parte hartzea sustatu nahi du. Behin programa osatuta, gai hauei ekingo zaie: erosketa-hondakinak, ura, energia eta mugikortasuna. Parte-hartu nahi baduzu, egin klik lotura honetan. Aktibatu + programa bi programa ezartzean […]\nEkimen honi esker, auzotarrek lurra ekologikoki landu ahal izango dute, lortutakoa beren kontsumorako erabili eta naturako espazio estrategiko txikiak sortu, ingurumen-heziketako kanpainak garatzeko. Bilboko Udalak bere herritarrei eta taldeei laga dizkie Udalaren sail hauek norbere kontsumorako barazkiak ereiteko eta, batez ere, ingurumen heziketa hedatzeko lagungarria izango den esperientzia hartzeko -biodibertsitatea sustatzeko estrategiak nahi bezala-, jokabide […]\n2019rako Ametzolan eraikita egongo diren 66 etxebizitza dotazionalak batuz gero, guztira 674 udal etxebizitza izango dira energia berriztagarrien sistemekin. 378 etxebizitzatan, sustapen berrietan jarri ziren eta 232 etxebizitzatan, zaharberritze-lanak egitean eguzki-panelak jarri ziren. Eguzki-energia termikoa da erabiliena, ondoren, fotoboltaikoa eta biomasa. Ametzolako etxebizitzetan mikrogenerazioa instalatuko da. Une honetan 608 Udal Etxebizitzatan daukate iturri berriztagarrietako energia-sistema […]\nBa al zenekien zure dietak asko egin dezakeela klima-aldaketaren aurka?\nEz izutu; ez gara 2.500 kalorien dietaz ari. Elikadura-motaz dihardugu, eta horrek klima-aldaketan duen eraginaz. Santa Barbarako Kaliforniako Unibertsitateak arestian egindako azterketa baten arabera, Estatu Batuetan berotegi-efektuko gas-isurtzeak % 17 murrizten lagun dezakete dieta osasungarrienek. Izan ere, dieta osasungarriak ez du gure organismoan soilik eragiten, ingurumena zaintzeko modu eraginkorra ere bada. Zeren eta, erdi-mailako estatubatuar […]\nNola geldiarazi klima-aldaketa\nInterneten murgilduz gero, hainbat eta hainbat proposamen aurkituko dituzu klima-aldaketa geldiarazteko. Batzuk zentzugabeak izan badaitezke ere, gehienek funtsezko esku-hartze batzuen alde egiten dute; hona hemen: Karbono-isurtzeak murriztea, ekonomia deskarbonizatzearen bidez (erregai fosilak arian-arian energia berriztagarriez ordezkatzea da neurrietako bat, adibidez). Atmosferako karbono-soberakina atzitu eta biltegiratzea, baso-berritzearen bidez edo berrerabiltzea ahalbidetzen duten teknologia berrien bidez. Hodeiek […]


Josune | Lantalan\nElectra-Vitorian egindako ikasketa amaierako lan batek saria jaso du\nOsteguna, 2015eko martxoaren 5a\nMONDRAGONek eta Mondragon Unibertsitateak (MU) euskararekiko duten konpromisoa dela-eta, euskaraz hobekien idatzitako titulu ofizialetako amaierako bi lan (gradu edo master amaierakoak) saritu dituzte aurten, laugarrengoz. Sariek lanen txostenaren euskararen kalitatea eta egokitasuna saritzen dituzte.\nArizmendi Ikastolan Josune Etxanizek egindako lan batek jaso du lehen saria, eta Electra-Vitorian Ander Elustondok egindakoak bigarrena.\nElectra-Vitoriako tutorea, Eider Olabe -argazkian eskuinetik bigarrena- Anderren izenean saria jasotzen\nSari hau MONDRAGON Korporazioaren Euskara Batzordearen ekimenez sortu zen eta unibertsitatetik lan-mundura pasatzen diren ikasleek ikasketa amaierako lanak euskaraz egitera animatzea du helburu.\nMondragon Unibertsitatean, 2014an, guztira 277 lan egin ziren euskaraz (2013n 176 izan ziren). Bestalde, sarietan parte hartzeko 5 baldintzak kontuan hartuta (MUko ikaslea izatea; lana MONDRAGONeko erakunde batean egitea; txostena euskaraz idaztea; 2014an aurkeztea; 9 edo hortik gorako nota akademikoa izatea) sarietara 20 lan aurkeztu ziren 2014an (2013an 32 izan ziren).\nElectra-Vitoriari saritutako lanak “Barne-logistikaren hobekuntza eta muntaketa-prozesuetako lan-kargaren orekatzea, igogailuen fabrikazioan” izenburua zuen eta, esan bezala, Ander Elustondo gasteiztarrak egindakoa zen.\nAnder, une honetan, Kopenhagen ari da Operazioen Analisia eta Kudeaketa espezialitatean masterra egiten, baina aurreko ibilbidea Duranako Ikasbidea Ikastolan –DBH eta Batxilergoa–, Mondragon Unibertsitatean –Industria Antolakuntzako Ingeniaritza Gradua– eta Electra-Vitorian –ikasketa amaierako lana– egin zuen.\nAnderri sariaren errudunen gainean galdetuta, Electra-Vitoriako lan-taldeak emandako babesa oso garrantzitsua izan zela nabarmendu digu. “Babes horrek aldaketak eta hobekuntzak gauzatzen lagundu zidan, jendea motibatzen batik bat. Horrek proiektuaren arrakastan zeresan handia izan zuen. Horrez gain, bai Eiderrek –Electra-Vitoriako tutoreak– eta bai Aitorrek –unibertsitateko tutoreak– emandako aholkuek lana hasieratik bide onean jartzen lagundu zidaten”.\nSari honekin Electra-Vitoriak 2014. urtea biribildu du, duela 3 hilabete Lazarraga saria jaso baitzuen.


Aita pistolak egiten Frantzian - Ahotsak.eus\nAita pistolak egiten Frantzian
Gurasoak Frantziara joan ziren ezkondu berritan, aitak pistolak egiten zituen bertan eta. Bueltatu zirenean, aita Eizagako zentral elektrikoan hasi zen lanean. Gero, torlojuak egiteko tailerra jarri zuen.
\nHizlaria(k): Askasibar Sagastigutxia, Zipriano\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAL-016-002 kodeko bideoa nahi duzula aipatzea: ahotsak@ahotsak.eus\nGurasoak Frantziara joan ziren ezkondu berritan, aitak pistolak egiten zituen bertan eta. Bueltatu zirenean, aita Eizagako zentral elektrikoan hasi zen lanean. Gero, torlojuak egiteko tailerra jarri zuen.\nData: 2013(e)ko ekainaren 13a\nGaia(k): Familia eta harremanak » Lagunartea eta familia » Etxeko giroa , Ekonomia eta industria » Industria motak » Armagintza\n-Eta zer dala ta joan ziren ba Zaldibarrera zure gurasoak?\n-Ba… gure aitta ezkondu zan inguruan zerera joan zan, hau e… Elgetatik armas… pistolak eitten zittuen ta Franziera joan zan. Ta Franzian ba… han e… aittek lana ta eitten eban ta ama be… baiña aspertu ein zan ta atzera ama bueltau ein zan, atzera Elgetara etorri zan. Ta gero luzera be, ba aitta be… urte bat edo bi ingo zittuen baiña ha be bueltau in zan. Ta gero ba ortxe zentralera sartu zan.\n-Osea, behar kontuegaitik edo ezta? Beharra dala ta edo…\n-Amai ez jakon [etxakon] gustatzen Franziako anbientia.\n-Ya, ta orduen bueltea.\n-Ta gero bueltau in zan. Ta gero aitta be ba… han bakarrik zerian ba, ha be aspetu zan ta atzera buelta. Ta orduantxe hona zentralera etorri zien.\n-Ta Frantzian non? Ze lekuten? Ez dakizu? Diñot goien, Iparraldean edo…\n-Ez, ez San Juan… frontera inguruan egon zan nonbait, frontera inguruen.\n-Ta han armak eta eiten?\n-Bai. Pistolekin Elgetatik joan zan Franziara. Ta oin hori enpresia… segitzen dau. Bai. Segitzen dau.\n-Osea, enpresa bat dau han dediketan dana horretan?\n-Bai, bai. Horretan denporan pistolak eitten zien han.\n-Ta hondiño badao e?\n-Baietz usten dot, hondiño be badaoela.\n-Joe. Ta orduen gero zentralean… zein zan zure aiten beharra?\n-Ba itten eban /itxeban/ zera… Makiñia zainddu ta gero ba tornilluak ba ipiñi eban ba tornilluak eitten.\n-A, gero ipini euen tornilloena.\n-Bai, han zentrala zainduez, ba tornilloak eitten zittuen. Bai…\nLegarre auzoa nolakoa zen\nHamaika lan egindako gizona\nVillabonako mojen eskola\nErrenteriatik Igeldora bizitzera


Parte-hartzea – Seber Altube\nSeber Altube Ikastolan argi dugu, haurrak erdigunean jarriko dituen hezkuntza eredu propiorantza bidea egiten jarraitzeko, ezinbestean, etengabeko mugimenduan egon behar dugula eta mugimendu horretan, elkarrekin joan behar dugula: ideiak partekatzen, besteen lekuan jartzen…\nHorregatik, egunerokoan auzolanaren eta parte-hartzearen garrantzia azpimarratzen dugu. Batzorde, lantalde eta ordezkariez gain, bideratu nahi diren proiektu eta ideia guztietarako espazioak sustatzen dira. Parte hartzeko era guztiak baitira beharrezko: batzarretara etortzea, auzolanetara animatzea, jaialdietan laguntzea, lantaldeen parte izatea, ordezkaria edo juntakidea izatea… Ekarpen guztiak dira garrantzitsu, ekarpen guzti horiekin osatzen dugulako gure proiektua.\nIkastola zeozer bada auzolana da; eta, horregatik, komunitatea osatzen dugunon parte hartzerik zabalena eta anitzena lortzea garrantzitsua da, bakoitzak duen ikuspegitik eta dakienarekin aberastuko duena.\nSeber Altube GU garelako eta izango bada, guri esker izango delako.\nAurretik dugun erronka handia da: erraldoia. Beraz, badakizu… Denon artean, askoz hobeto!


Tiranosauroen familiako kide zaharrenaren hondakinak aurkitu dituzte Txinan | Consumer\nTiranosauroen familiako kide zaharrenaren hondakinak aurkitu dituzte Txinan\nDuela 160 milioi urte bizi izan zen eta gailur bat zuen\nPaleontologo-talde batek tiranosauro beldurgarrien familiako kiderik zaharrena aurkitu du Txinan, Gobiko basamortuaren mendebaldeko mugatik gertu. Guanlong wucaii duela 160 milioi urte bizi izan zen, Jurasikoaren amaieran, bipedo eta txikia zen bere ondorengo famatuarekin alderatuta: metro bateko altuera zuen eta muturraren hiru muturrak isatsera hurbiltzen ziren.\nDinosauro berriaren bereizgarria 1,5 milimetroko lodiera duen gandor handi bat da, eta sudur-hezurren urtzeak osatzen du. “Paradoxikoa dirudi ‘Guanlong’ bezalako harrapari batek hain aire delikatuz betetako gandor kraniala izatea. Ale gehiago aztertu behar dira; baina, beste ornodun batzuen antzeko ornamentu anatomikoetan oinarrituz, uste dugu gandor horren funtzio nagusia animalia ikusgarriagoa eta erakargarriagoa egitea zela bere espezieko beste kideentzat”, esan du James Mek. Clark, George Washington Unibertsitateko biologoa (AEB).' ), eta espedizioaren zuzendarikidea, Xing Xurekin batera, Pekingo Ornodunen Paleoantropologia eta Paleontologia Institutuko ikertzailea.\nBere leinuko lehena\n“Guanlong wucaii”, txineraz bost koloretako dragoi koroatua esan nahi duena, bere leinuko lehenetariko bat da: azken “Tyrannosaurus rex” desagertu baino 95 milioi urte lehenago bizi izan zen, asteroide batek Lurraren kontra talka egin baitzuen gaur egun Yucatán penintsulan (Mexiko).\nTiranosauroak coelosauroen taldekoak dira. Talde horretan sartzen dira gaur egungo hegaztiak, eta duela 160 milioi urte agertu zen haragijale hori. Erdialdeko eta ekialdeko Asian eta Ipar Amerikan harrapari nagusiak izan ziren 20 milioi urtez gutxienez, Kretazeoaren amaieran. “T. Rex”-ek hiru metroko altuera eta 12 metroko luzera zuen. Guanlong leinu horretako lehen kideetako bat izan zen, eta horregatik, bere ezaugarri bereizgarrietako batzuk besterik ez zituen: hortzen forma, garezurreko zuloena eta pelbisaren egitura, besteak beste.\nAurkitzaileen arabera, dinosauro hori zazpi urterekin heldu baten tamainara iristen zen. Wucaiwan herriaren inguruan aurkitutako bi aleetako bat 12 urte zituela hil zen, eta bestea seietan. Biak ia osorik daude eta bigarrena, gainera, guztiz artikulatua.\nantzinako miembro-eu tiranosaurio


ASIAKO LIZTORRAK LEZAMAN?\nOtsailaren hasieran elkarteko bazkide batek balizko Asiako liztorren habi bat topatu zuen Lezamako egomendebalean , Ugarte auzotik gora Ganguren mendilerroko magalean.\nArgazki batzuk atera eta, gure erleentzat arrisku larria dela askotan entzun dugunez , zer egin ez genekien eta , martxan jarri ginen informazioa zabaltzen eta aholkularitzaren eske. Egia esan erromesaldi tristea izan zen\nForu Aldundira deitu eta hauek Basalan empresa publikoaren pasatu\neta bigarren batekin pasatu\n, bigarrenari berriro azaldu\neta hirugarrenarekin pasatu ,azkenean , hirugarrenak zera esan zigun : nooooo, nosotros no nos dedicamos a esoooo. Ni sabemos , ni tenemos autorización... Eta guk: bueno ez dakigu , parkatu , baina zuekin pasatu gaituzte eta\nEta Basalaneko hirugarren horrek Base gorrikoak edo suhiltzaileek jakin zezaketela esan zigunez gero , guk Base gorrikoei deitu\nlehengoari azaldu berriro, ..eta honek bigarren batekin pasatu eta bigarrenak oso seko:  No , ahora no hacemos nada con eso\n . Eta gu , harrituta,¿cómo? ¿no haceis nada? ¿porqué?....Eta Base gorrikoek :  ahora no hacemos nada con los nidos. Ahora están vacios y normalmente no los vuelven a ocupar. Ahora las avispas están bajo tierra invernando\n. Eta gu : Ya pero eso quizás indica que estarán cerca\nque es posible que cuando salgan vuelvan a anidar cerca\n¿no se puede informar o tomar alguna medida preventiva? eta bigarren horrek berriro oso seko: No , no , ahora no hacemos nada con eso. Habia nun ikusi genuen be ez zigun galdetu. Ordu erdi beranduago ,erromesaldi telefonikoa bukatuta ,eta hain larria omen den arazoari zelan heldu ideirarik ez .\nBeraz Udalari jakinaraziko diogu , berak ahal duen moduan kudeatzeko eta berria argitaratu besterik ezin dugu egin , oraindik behintzat.\nAsiako liztorrari buruzko informazio apur bat bildu dugu: Bere izen zientifikoa Vespa velutina nigrithorax da eta tamaina handiko liztorra da (30 mmrainokoa).\nJatorriz Asiakoa da eta 2004an Frantziara iritsi zen. Urte gutxiren buruan kolonizatu du herrialdearen hego-mendebaldeosoa, 2010ean Gipuzkoa eta Nafarroara iristeraino.\nLoreen nektarrez, fruta helduz eta harrapatzen dituen erle eta beste intsektu batzuengandik lortzen duen proteína bidez, elikatzen da.\nAsiako liztorra gure lurraldean dagoen Europako liztorraren oso antzekoa\nda (Vespa crabro, tamaina: 40 mm-raino). Hala ere, gorputzaren kolorea belzkara du, sabelaldearen azken zatia eta buruaren zati bat izan ezik; horiek laranja-kolorekoak ditu, eta hanken muturrak horiak\nHabiak esfera-formakoak dira, eta normalean zuhaitzetan eraikitzen dituzte, bereziki espezie hostotsuetan. Noiz edo noiz pertsonen eraikuntzetan ager daitezke (etxeak, estalpeak,\nhormak, etab.). Oso gutxitan egiten dituzte lurpean.\nGarapen gorenera iristen direnean,50 cm-ko zabaleraeta 80 cm-ko garaiera izandezakete.\nZiklo biologikoa horrela da gutxi gora behera: Erregina gazteak otsaila-martxoan atera egiten dira hibernazio-lekutik eta apirila-maiatzan erregina bakoitza habi bat eraikitzen hasten da eta lehen errunaldia izaten du. Langileak jaiotzen direnean eraikitzen lanetan eta erreginari elikatzeaz arduratzen dira. Irailean arrek eta erregina berriak jaiotzen dira. Arrek ernaldu egiten dituzte erregina berriak eta hauek erregina sortzaile bilakatzen dira. Udazkenean uzten dute habia eta negua hibernatzeko babeslekuan pasatzen dute. Habiako ama erregina eta liztor langileak neguan hiltzen dira eta habia ez da berriro erabiltzen .


Frantziako konstituzioaren berrikuspena «ezinbestekoa» dela erran du Eskolimek | Gizartea | Berria\nFrantziako konstituzioaren berrikuspena «ezinbestekoa» dela erran du Eskolimek\nHizkuntza gutxituetako murgiltze ereduetako ordezkariek agiri batean adierazi dute irailaren 15ean Frantziako Gobernuarekin egin zuten bilkura «giro lasai eta eraikikor» batean iragan zela, eta bakoitzarekiko «arretazko elkartrukaketarako» modua egin zuela. «Lurraldeetako hizkuntzei buruzko kontsulta erakunde iraunkor bat» sortzeko xedea iragarri zien Frantziako lehen ministroak.\nEskolim sarekoen protesta, Parisen Tamaina handiagoan ikusi\n2021eko irailak 28 17:48\nHeldu den udaberrian iragatekoak diren Frantziako presidentetzarako hauteskundeak aitzin hizkuntza gutxituen gaia itxitzat eman nahiko luke Frantziako Gobernuak, hauteskunde kanpainan arazo bilakatu ez dadin. Joan den ekainean Frantziako Konstituzio Auzitegiak hizkuntza gutxituen legearen kontra hartutako erabakiak hautsak harrotu zituen, eta, ordutik, eragileak lasaitu nahian ari dira Parisen. Konstituzio Kontseiluaren ebazpenaren ondorioak aztertu eta proposamenak egiteko eskatu zien Jean Castex Frantziako lehen ministroak Martxan alderdiko bi diputaturi, Christophe Euzeti eta Yannick Kerlogoti, eta uztailean egin zuten publiko haien txostena. Hizkuntza gutxituetako murgiltze ereduetako ordezkariak bitzen dituen sareak «dezepzio» bat zela erran zuen.\nBestelako sentipen batekin atera ziren joan den irailaren 15ean bideokonferentziaz egin zuten bilkuratik. Castexekin eta Jean Michel Blanquer Hezkuntza ministroarekin bildu ziren, Eskolim sareko sei elkarteetako buruak, hizkuntzen erakunde publikoetako lehendakariak -tartean, Antton Kurutxarri EEP Euskararen Erakunde Publikoko lehendakaria-, eta Gilles Simeoni Korsikako lehendakaria. Agiri batean adierazi dute bi ordu eta erdi iraun zuen elkarrizketa «giro lasai eta eraikikor» batean iragan zela, eta bakoitzarekiko «arretazko elkartrukaketarako» modua egin zuela.\nAzaldu dute ondoko asteetan hizkuntza gutxituen irakaskuntzan parte hartzen duten eragileekin eta tokiko kolektibitateekin «irakaskuntza baldintzak zehazteko» eraman beharreko «lana ahalbidetzea» nahi duela Frantziako lehen ministroak, «indarrean diren arauak errespetatuz, legezko esparruan, mende erdi baino gehiago daraman koadro pedagogiko ezagutua bermatuz». Eskolimen arabera, Castexek segurtatu zien «konzertatzio honi esker murgiltze sarearen zailtasunei buruz ere -kontratazio, irakaskuntza eta formakuntza baliabideak, azterketa politika-» aritzeko xedea duela. «Agintaldia bukatu baino lehen, bere agindupean liteken lurraldeetako hizkuntzei buruzko kontsulta erakunde iraunkor baten sortzeko xedea iragarri du Lehen Ministroak, hizkuntza guttituen irakaskuntza eta hizkuntzen politiken gaiak jorratzeko gisan».\nBilkuran, erakundeetako ordezkariek berretsi zuten «eraginkortasuna frogatu duen murgiltze pedagogia, gure hizkuntzen transmisioa eta babesa segurtatzen duen oinarria dela, eta hezkuntza ministerioaren betebeharrak segurtatzen dituela». Halaber, azpimarratu zuten Frantziako Konstituzioaren berrikuspena «ezinbestekoa» dela «hizkuntza gutxituak iraunarazteko eta transmisio metodoa babesteko». «Eskolim sareak gobernuburuaren hitz lasaigarriak kontuan hartzen ditu. Iragarritako kontzertazioaren bideratzeari izugarri adi egonen da, eta hartu beharreko neurriak hurbiletik segituko ditu», adierazi dute.